30 Ogos keputusan Emilia cabar Mahkamah Syariah

KUALA LUMPUR: Pada 30 Ogos ini penentuan keputusan permohonan bekas isteri Datuk S.M Faisal S.M Nasimuddin, Emilia Hanafi untuk mendapatkan kebenaran Mahkamah Tinggi mencabar bidang kuasa Mahkamah Syariah dalam memulakan prosiding komital kerana melanggar perintah mahkamah.

Prosiding komital terhadap Emilia, 44, itu berhubung pelanggaran perintah mahkamah dalam isu lawatan bekas suami dan anak-anaknya.

Hakim Datuk Ahmad Kamal Md. Shahid menetapkan tarikh tersebut selepas mendengar hujah pihak-pihak terlibat di sini hari ini.

Peguam Nizam Bashir Abdul Kariem Bashir yang mewakili Emilia berhujah, Mahkamah Tinggi Syariah Kuala Lumpur tidak mempunyai bidang kuasa untuk memulakan prosiding komital terhadap anak guamnya.

Ini kerana kerana kuasa untuk memulakan prosiding komital terhadap mana-mana individu tersebut hanya diberikan kepada Mahkamah Persekutuan, Mahkamah Rayuan dan Mahkamah Tinggi sebagai mana dinyatakan dalam Perkara 126 Perlembagaan Persekutuan.

Sementara, Peguam Persekutuan Mohd. Sallehuddin Md. Ali menghujahkan, sekiranya pemohon (Emilia) ingin mencabar bidang kuasa Mahkamah Tinggi Syariah yang dikatakan tidak selari dengan Perlembagaan Persekutuan, permohonan itu sepatutnya difailkan di Mahkamah Persekutuan.

Mohd. Sallehuddin mewakili Pendaftar Mahkamah Tinggi Syariah Kuala Lumpur, Ketua Pendaftar Mahkamah Rayuan Syariah Wilayah-Wilayah Persekutuan, Mahkamah Tinggi Syariah Kuala Lumpur, Mahkamah Rayuan Syariah Kuala Lumpur dan Kerajaan Malaysia.

Pada masa sama, peguam Datuk Akberdin Abdul Kader yang mewakili Faisal dan ibunya, Puan Sri Zaleha Ismail yang turut dinamakan sebagai responden menghujahkan, sejak dari awal permohonan komital dimulakan terhadap Emilia, wanita terbabit tidak pernah mengemukakan bantahan berkaitan pemaustautinnya.

Selain itu, peguam itu menyatakan peruntukan Mahkamah Syariah Kuala Lumpur telah menyebut bahawa sama ada pasangan atau salah seorang daripada pasangan itu tinggal di Wilayah Persekutuan Kuala Lumpur, maka tindakan undang-undang boleh dibuat oleh individu yang tinggal di Kuala Lumpur.

Emilia menamakan S.M Faisal, 43, bekas ibu mentuanya Puan Sri Zaleha Ismail, 70, dan lima pihak lain sebagai responden.

Turut dinamakan sebagai responden ialah Pendaftar Mahkamah Tinggi Syariah Kuala Lumpur, Ketua Pendaftar Mahkamah Rayuan Syariah Wilayah-Wilayah Persekutuan, Mahkamah Tinggi Syariah Kuala Lumpur, Mahkamah Rayuan Syariah Kuala Lumpur dan Kerajaan Malaysia.

Dalam permohonan itu, Emilia menyatakan, Mahkamah Tinggi Syariah Kuala Lumpur hanya mempunyai bidang kuasa mahkamah tempatan yang terhad berdasarkan Perlembagaan Persekutuan dan Seksyen 4 Akta Undang-Undang Keluarga (Wilayah-Wilayah Persekutuan) 1984.

Emilia memohon suatu deklarasi bahawa Mahkamah Tinggi Syariah dan Mahkamah Rayuan Syariah Kuala Lumpur tidak memiliki bidang kuasa untuk mendengar prosiding komital dan menghukum individu yang bukan pemastautin Wilayah Persekutuan atas kesalahan menghina mahkamah.

Emilia memohon suatu perintah larangan untuk menahan prosiding komital syariah iaitu permohonan kebenaran mengeluar Notis Tunjuk Sebab (NTS) di Mahkamah Tinggi Syariah yang difailkan oleh S.M Faisal.

Turut dipohon suatu perintah certiorari untuk membatalkan keputusan Mahkamah Tinggi Syariah Kuala Lumpur yang membenarkan permohonan itu dan NTS yang telah dimeterai.

Author

Tun Puteh Wanti

View all posts

View all posts


Angkara dendam, lelaki ditetak di Senai

JOHOR BAHRU: Angkara dendam, seorang lelaki cedera setelah ditetak dalam satu kejadian di Jalan Scientex Jaya, Taman Scientex, Senai, malam semalam.

Ketua Polis Daerah Kulai, Supt Tok Beng Yeow berkata, pihak polis menerima panggilan daripada MERS 999 pada pukul 7.50 malam, mengenai kejadian pergaduhan bersenjatakan parang.

Beliau berkata, mangsa berusia 27 tahun itu, ditetak di bahagian bahu, kedua belah tangan dan kaki dan telah mendapatkan rawatan lanjut di Hospital Sultanah Aminah.

“Keadaan mangsa stabil,” kata beliau dalam satu kenyataan, hari ini.

Susulan kejadian itu, Tok berkata pihaknya telah menemukan kereta Honda Accord putih yang dipercayai terlibat dalam insiden itu pada pukul 3.40 pagi tadi.

Ketika itu, kereta berkenaan dipandu seorang wanita berusia 23 tahun di sebuah stesen minyak di Taman Aman, Senai dan hasil pemeriksaan menjumpai sebilah parang dalam kereta tersebut.

“Kemudian datang seorang lelaki tempatan berusia 24 tahun ke situ dan kedua-duanya ditahan serta dibawa ke Ibu Pejabat Polis daerah Kulai untuk siasatan lanjut,” katanya.

Tok berkata sepasukan pegawai dan anggota Bahagian Siasatan Jenayah (BSJ) IPD Kulai, kemudiannya telah membuat serbuan di sebuah rumah di kawasan Senai menangkap seorang lagi lelaki berusia 34 tahun bagi siasatan lanjut.

Hasil semakan mendapati dua lelaki tersebut mempunyai rekod jenayah lampau dan penyalahgunaan dadah.

“Polis turut membuat rampasan iaitu sebilah pisau, dua rangkai kunci kereta, dua buah kereta Honda Accord, dua helai t-shirt dan dua helai seluar jeans bagi membantu siasatan.

“Kesemua yang ditahan direman empat hari bermula hari ini di bawah Seksyen 117 Kanun Prosedur Jenayah bagi membantu siasatan di bawah Seksyen 324 Kanun Keseksaan yang jika sabit kesalahan boleh dikenakan hukuman penjara maksimum 10 tahun penjara atau denda atau dengan sebat,” katanya. – BERNAMA


Gadis 30 personaliti dedah cabaran berbeza agama

KUALA LUMPUR: Memahami kehidupan penghidap Dissociative Identity Disorder (DID) iaitu bertukar pelbagai personaliti secara frekuensi bukan mudah apabila ia membabitkan isu agama.

Namun inilah yang dialami sendiri oleh penghidap DID, Belle, 23, yang memiliki 30 personaliti termasuk jantina wanita, lelaki, usia antara enam tahun hingga 43 tahun yang dialaminya sejak lima tahun lalu bukan niatnya mempersendakan agama kerana setiap kali ‘bertukar roh’ ia di luar kawalan dan paras sedar.

Belle sebelum ini berkongsi pengalamannya hidup bersama personaliti yang amat bijak sehingga berjaya memperoleh 8A dalam Sijil Pelajaran Malaysia (SPM) kira-kira lima tahun lalu.

MEDIA VARIASI juga sebelum ini mendedahkan agak mengejutkan apabila Belle yang sememangnya alah makanan kacang sejak kecil yang menyebabkan kulitnya gatal, bengkak dan kemerahan namun apabila ‘bertukar roh’ lain alahan itu hilang.

Lebih aneh dan tiada penjelasan dari sudut perubatan apabila bertukar frekuensi kepada beberapa personaliti berbeza berkenaan ada yang matanya rabun dan memiliki tahap kuasa kanta lekap berbeza setiap kali pemeriksaan mata dibuat.

Menerusi laporan bongkar siri keempat isu DID ini, Belle berkongsi pengalamannya ketika bertukar personaliti lelaki yang bertentangan jasad asalnya.

Belle mengakui kadang kala memakai dan membuka tudung mengikut frekuensi personaliti masing-masing, namun sudah merujuk isu dialaminya kepada ramai ustaz dan ustazah berkaitan agama tentang masalahnya.

Ini kerana katanya, setiap kali pertukaran berkenaan Belle hilang kesedaran, tetapi daripada cerita ahli keluarga dan rakan-rakannya, ada personaliti yang mengakui beragama selain Islam, malah ada juga atheis, selain ada yang minum minuman ‘high tolerance’.

“Layla pernah tanya ustaz, dalam kondisi Belle, kalau solat ke, pergi tandas ke, aurat macam mana.

“Dia kata, kalau tuan asal badan buat perkara dilarang Islam, jatuh hukum haram dan berdosa tetapi apabila bertukar frekuensi lain, ia jatuh kategori tidak waras sementara.

“Saya pernah masuk ke 7-Eleven, ketika itu Breanna. Sampai di kaunter saya tersedar dan ada botol soju di tangan padahal saya pakai tudung waktu itu, kemudian Breanna sempat cakap minta maaf dan saya letak kembali botol ke tempat asal,” katanya kepada MEDIA VARIASI.

Menerusi siri pertama Bongkar MEDIA VARIASI, masalah DID berpunca daripada trauma lebih teruk di masa lampau.

DID, masih baharu dalam masyarakat di negara ini, masalah yang sangat jarang ditemui dan tiada kajian mengenainya hanya dikategorikan sebagai masalah kesihatan mental.

Belle bagaimanapun sanggup tampil di khalayak ramai melalui aplikasi akaun Tiktok miliknya semata-mata untuk memberi kesedaran kepada orang ramai mengenai DID agar masyarakat lebih memahami daripada mudah jatuh hukum.

Tambah Belle pertukaran personaliti tidak boleh dipaksa atau pilihan sendiri, ia berlaku secara spontan.

Sehubungan itu, Belle menjelaskan sering berlaku polemik, percanggahan antara kehendak dirinya yang asal dan juga personaliti yang mengambil alih jasadnya.

Berlaku satu kebetulan, apabila ketika MEDIA VARIASI pertama kali mahu menemubual Belle, gadis itu mengalami ‘rapid switch’ frekuensi sehingga 35 kali pada satu masa sehingga membuatkan hidungnya berdarah.

Belle berkata, setiap kali cenderung untuk berlaku pertukaran frekuensi, dia akan mengalami beberapa simptom sebelum pengsan dan tidak sedarkan diri terlebih dahulu.

“Kepala akan terasa terawang-awangan, migrain, dada berasa senak, pernafasan rasa tersangkut, tulang rusuk rasa hancur sebelum pengsan, sehingga kadang kala badan rasa terlalu penat,” katanya.

Author

Tun Puteh Wanti

View all posts

View all posts


Nilai komersial Liga Malaysia akan bertambah baik – Fandi Ahmad

OLEH: FATTAH RAZZAQ

KUALA LUMPUR: Legenda bola sepak Singapura, Fandi Ahmad menganggap nilai komersial Liga Malaysia akan bertambah baik sekali gus akan memberi kelebihan kepada pasukan dengan penstrukturan baharu liga bermula musim depan.

Jelasnya, Malaysian Football League (MFL) mengambil langkah berani dan tepat dengan melakukan perubahan apabila Liga Super akan membabitkan 18 pasukan selain Liga Simpanan (Reserve League) juga diwujudkan pada musim 2023.

Fandi yang pernah menjulang trofi Piala Malaysia bersama Kuala Lumpur dan Pahang menyifatkan dengan pertambahan perlawanan selepas ini akan memberi keuntungan kepada pasukan daripada pelbagai aspek.

Pastinya ia tidak akan mudah pada awal permulaan, tetapi Fandi percaya sudah tiba masa perubahan dilakukan untuk memastikan nilai sesebuah liga itu akan terus meningkat.

“Sudah pasti ini yang perlu dibuat dan sudah banyak negara juga telah melakukan perkara sama, dan ini adalah satu nilai komersial yang bagus untuk bola sepak Malaysia.

“Dengan ada banyak pasukan, perlawanan juga akan bertambah, dari situ akan lebih ramai yang akan mengikuti baik dari kaca televisyen, siaran langsung dan mungkin dengan ini daripada segi kewangan akan memberi keuntungan kepada pasukan.

“Jadi, daripada aspek nilai komersial, saya rasa ia memang baik untuk pasukan-pasukan , juga kepada pemain-pemain”, jelasnya kepada MFL.

Selain itu, Fandi juga berharap pasukan-pasukan yang akan bertanding di pentas Liga Super musim depan akan terus menampilkan kualiti yang cemerlang untuk memberi saingan sengit.

Bahkan, mutu permainan juga perlu dijaga dalam setiap perlawanan sekiranya ingin terus menarik minat penyokong yang pastinya turut teruja dengan perubahan yang dilakukan pada musim depan.

“Saya hanya berharap agar pasukan-pasukan yang bertanding akan terus menghasilkan kualiti yang tinggi dan berada di tahap yang mereka ada sekarang.

“Mereka perlu meningkatkan mutu permainan, kalau tidak nanti akan menjadi kurang baik untuk liga ini.

“Jadi saya rasa dengan pasukan yang lebih banyak ini memang bagus terutamanya untuk pemain muda juga, cuma kualitinya harus sentiasa dijaga dan dibimbing dengan baik supaya kualiti Liga Super tidak jatuh”, tambahnya.

Fandi Ahmad merupakan satu nama yang tidak asing lagi dalam kalangan peminat baik di Singapura dan Malaysia dan kini menyandang jawatan selaku Penasihat Teknikal di Sri Pahang FC.

Author

Media Variasi

View all posts

View all posts


Noor Azri letak jawatan sebagai pengarah Serba Dinamik

KUALA LUMPUR: Serba Dinamik Holdings Bhd telah mengumumkan peletakan jawatan pengarah bebas dan bukan eksekutifnya Noor Azri Noor Azerai.

Menurut Bursa Saham Malaysia, penyedia perkhidmatan minyak dan gas itu memaklumkan bahawa beliau meletak jawatan untuk mengejar kepentingan peribadinya.

Untuk rekod, Noor Azri, 23, menyertai lembaga pengarah Serba Dinamik pada 25 November 2021, sehari selepas kumpulan itu mengumumkan bahawa pengerusinya ketika itu Datuk Mohamed Ilyas Pakeer Mohamed dan pengarah bebas, Johan Mohamed Ishak meletak jawatan.

Peletakan jawatan Mohamed Ilyas dan Johan itu adalah sebagai membantah keperluan yang dikenakan ke atas kumpulan itu oleh Bursa Malaysia di tengah-tengah isu audit yang ditandakan bekas juruaudit luar KPMG.

Noor Azri juga merupakan anggota lembaga pengarah Malaysian Genomics Resource Centre Bhd, Bintai Kinden Corp Bhd dan Sarawak Consolidated Industries Bhd, selain merupakan anak kepada ahli perniagaan, Datuk Seri Noor Azerai Ahmad.

Author

Faridah Amiratul

View all posts

View all posts


Serangan lalat: Penduduk terpaksa makan dalam kelambu

SUNGAI BESAR: Terpaksa makan dalam kelambu bagi mengelakkan gangguan lalat yang ‘menyerang’ penempatan 2,000 penduduk di Sungai Panjang, Sungai Besar sejak 10 tahun lalu.

Pengerusi Jawatankuasa Bertindak Bencana Lalat Sungai Panjang, Mohd Zaki Sungib berkata, ia antara cabaran dihadapi mereka bertahun-tahun dipercayai sejak ternakan ayam di daerah itu.

“Lima kampung, tujuh kilang terjejas dan paling teruk perniagaan makanan orang tak datang tengok lalat penuh atas meja.

“Sebelum hendak makan, lalat makan terlebih dahulu, tengah solat lalat masuk dalam kain.

“Ada yang sesak dada kononnya nak halau lalat bakarlah sarang telur sampai penuh asap macam-macam dilalui penduduk.

“Pengusaha ternakan ayam tu beri serai wangi kepada penduduk tetapi tidak selesai masalah lalat ini.

“Saya mohon tindakan segera pihak berkuasa,” katanya kepada MEDIA VARIASI.

Terdahulu, MEDIA VARIASI mendedahkan serangan lalat ke atas lima kampung di Sungai Panjang, Sungai Besar menjejaskan rutin harian, operasi perniagaan dan sektor pelancongan.

Serangan lalat ini bermula tahun 2012 dipercayai setelah 50 reban ayam beroperasi, di mana membabitkan penternakan lebih 10 juta ekor ayam.

Situasi itu menyebabkan lalat tidak putus-putus hurung mengganggu penduduk dari lima kampung berhampiran.

Penggerak Gerakan Tanah Air (GTA), Datuk Mohd Ridzuan Abdullah berkata, sudah hampir 10 tahun, isu tidak selesai lagi.

Author

Tun Puteh Wanti

View all posts

View all posts


D’Tandoor, PRIHATIN rancang kafe Rahmah di 20 IPT

KUALA LUMPUR: Kumpulan Rangkaian Antarabangsa D’Tandoor bersama Yayasan Prihatin (PRIHATIN) merancang untuk menyediakan kafe Rahmah di 20 Institusi Pengajian Tinggi (IPT) Malaysia.

Pengasas D’Tandoor, Datuk Abdul Malik Abdullah berkata, pihaknya akan menyediakan makanan di IPT dengan kos sangat rendah iaitu RM2 atau RM3 sehari sekali untuk golongan sasaran.

“Kami akan cari syarikat gergasi, yayasan atau koperasi untuk menampung kos tersebut.

“Daripada 20 IPT itu kami mungkin akan mulakan satu dahulu IPT untuk ‘pilot project’ bagi melihat impak dan penerimaan pelajar.

“Kita akan bekerjasama dengan Kementerian Kemajuan Desa dan Wilayah (KKDW) untuk mengeluarkan kad khas untuk pelajar asnaf, B40 untuk menikmati kemudahan ini,” katanya pada sidang media pada Majlis Berbuka Puasa bersama PRIHATIN dan Gabungan Persatuan-Persatuan Perniagaan Malaysia (FMBA) di Restoran Roti By D’Tandoor di Jalan Ampang, di sini.

Turut hadir, Naib Pengerusi FMBA, Raymond Woo; Pengurus Besar D’Tandoor; Amir Malik; dan Ketua Pegawai Operasi GISB Holdings, Datuk Lokman Hakim Pfordten.

Abdul Malik berkata, perancangan itu dijangka akan dilaksanakan selepas Hari Raya dengan kerjasama kementerian berkaitan.

Pada tahun ini, D Tandoor bersama dengan Yayasan Kasih Kanser & Kronik akan mengedarkan bantuan makanan CSR dengan bantuan dari Majlis Agama Islam Wilayah Persekutuan (MAIWP) kepada pesakit dan petugas kesihatan.

Sebanyak 10,000 pek makanan akan diedarkan kepada 40,000 isi rumah.

Author

Tun Puteh Wanti

View all posts

View all posts


Menilai, ubah semula had umur 18 tahun mengundi

KUALA LUMPUR: Pada Pilihan Raya Umum (PRU) ke-15 lalu, rakyat dikejutkan apabila ada maklumat mengatakan 70 peratus pengundi umur 18 tahun rosakkan undi.

Sehubungan itu, Wanita UMNO Kedah meminta wakil parti yang berada dalam kerajaan menilai dan mengubah semula had umur mengundi 18 tahun.

Ketua Wanita UMNO Bahagian Jerai, Datuk Norma Awang kerana tahap kematangan golongan muda pada pilihan raya masih berada pada tahap rendah.

“Inilah isu sosial terbesar yang sedang melanda negara. Sebab itu, kita mahu sarankan kepada penggubal undang-undang dan wakil UMNO yang duduk dalam kerajaan, ubah semula had umur mengundi.

“18 tahun dalam konteks negara ini, seluar dalam, ibu bapa yang beli dan mereka itu baru sahaja selesai Sijil Pelajaran Malaysia (SPM).

“Tahap kematangan dan pemahaman tentang pilihan raya, pengundian, sistem demokrasi, kenapa mengundi, implikasi pengundian ke atas pembentukan kerajaan dan polisi masih di tahap yang merah dan mentah,” katanya.

Beliau berkata demikian ketika berbahas dalam Perhimpunan Agung Wanita UMNO di Pusat Dagangan Dunia (WTC) Kuala Lumpur pada Khamis.

Tambah beliau, tahap pemikiran anak muda di Malaysia berbeza dengan golongan seusia mereka yang berada di luar negara.

“Jangan dibandingkan usia 18 tahun anak-anak kita yang ada dalam negara dengan mereka yang berada di luar negara.

Di kebanyakan negara barat, di usia 18 tahun sudah ramai yang mengikuti pengajian Ijazah Sarjana dan graduan Ijazah Doktor Falsafah (PhD).

“Sedangkan kebanyakan remaja kita masih asyik bertiktok dan mula mengenal alam asmara yang disebut çinta monyet,” ujarnya.

Sementara itu, Norma turut menyarankan agar had umur mengundi dinaikkan ke umur 23 tahun.

Tambahnya, ia bertujuan memulihkan semula jaminan masa depan bangsa dan agenda jangka panjang pembangunan negara.

“Disarankan had umur mengundi dinaikkan ke angka 23 tahun, biar habis setidaknya pengajian ijazah pertama.

“Itulah situasi yang terlebih baik buat semua,” jelas beliau.

Author

Tun Puteh Wanti

View all posts

View all posts


BSH RM300 sebulan buat veteran tidak berpencen berusia 60 tahun – KSN

KUALA LUMPUR: Bantuan Sara Hidup (BSH) sebanyak RM300 sebulan akan diperluaskan kepada veteran tidak berpencen pada usia 60 tahun berkuat kuasa September depan.

Menurut Ketua Setiausaha Negara (KSN) Tan Sri Mohd Zuki Ali dalam satu kenyataan, langkah itu diputuskan oleh Mesyuarat Jawatankuasa Kabinet Pembaharuan Perkhidmatan Awam (JKK-PA) yang dipengerusikan oleh Perdana Menteri pada Isnin.

“Pemanjangan BSH ini akan berkuat kuasa pada bulan September 2023 dan akan memberi faedah kepada seramai 41,970 veteran tidak berpencen dengan implikasi kewangan tambahan sebanyak RM151.1 juta setahun,” ujarnya.

Sebelum ini, BSH RM300 sebulan hanya dinikmati veteran tidak berpunca pada usia 80 tahun.

Mohd Zuki menyifatkan pemanjangan BSH kepada veteran pada usia 60 tahun ini adalah kesinambungan keprihatinan kerajaan kepada penjawat awam.

“Selain daripada insentif yang berbentuk kewangan, kebajikan veteran ATM juga dititikberatkan oleh kerajaan untuk diberi keutamaan jawatan lantikan kontrak dalam perkhidmatan awam bersesuaian dengan pengalaman dan kemahiran mereka semasa dalam perkhidmatan ATM,” jelas beliau.

Kali terakhir semakan Skim Saraan Perkhidmatan Awam dilaksanakan pada tahun 2001 dan penambahbaikan gaji tidak dibuat sejak tahun 2013.

Pada 1 Mei lalu, Perdana Menteri telah mengumumkan langkah semakan semula Skim Saraan Perkhidmatan Awam. – Astro Awani

Authors

Media Variasi

View all posts

Diyana Rahip

View all posts

View all posts

View all posts


Penggantian segera untuk kekosongan jawatan doktor kontrak

PUTRAJAYA: Kementerian Kesihatan (KKM) akan segera mengisi kekosongan jawatan doktor kontrak di klinik dan hospital kerajaan susulan penyerapan hampir 4,000 doktor kontrak ke jawatan tetap, kata Menteri Kesihatan, Dr Zaliha Mustafa.

Beliau berkata, langkah penggantian itu dilakukan bagi mengelak kekurangan kakitangan perubatan selain memastikan kelancaran perkhidmatan kesihatan negara.

“Apabila masuk penempatan daripada houseman (doktor pelatih) kepada pegawai perubatan (MO), tentu ada penggantian selepas itu.

“Jadi insya-Allah semua itu kita akan pertimbangkan. Jangan bimbang kemaslahatan petugas kita, kita akan ambil prihatin,” katanya kepada pemberita selepas melancarkan Persidangan Kenali Ubat Anda Peringkat Kebangsaan 2023 bertema “Kenali Ubat Anda: Pembudayaan Literasi Kesihatan”, di sini hari ini.

Dr Zaliha berkata demikian ketika diminta mengulas kenyataan Hartal Doktor Kontrak (HDK) semalam yang memberi amaran masalah kekosongan jawatan di klinik dan hospital kerajaan bakal mengganggu kelancaran perkhidmatan kesihatan negara.

Beliau berkata, Jemaah Menteri pada 1 April lepas bersetuju untuk menubuhkan jawatankuasa peringkat tertinggi yang menggabungkan beberapa kementerian dan agensi, bagi menangani isu doktor kontrak.

Katanya, jawatankuasa itu telah melakukan beberapa siri libat urus termasuk dengan Bahagian Pelatih, Pegawai Perubatan dan Pakar Perubatan (Schomos) dan Persatuan Perubatan Malaysia (MMA) bagi melihat semua sudut, namun hasilnya belum dibentangkan kepada Kabinet.

Mengenai persidangan hari ini, Dr Zaliha berkata, KKM mengambil maklum bahawa sebahagian masyarakat lebih gemar mengamalkan rawatan kendiri dengan membeli ubat di farmasi komuniti, kedai ubat tradisional dan pembelian dalam talian.

“Tanpa pengetahuan yang mendalam mengenai penyakit dan kesesuaian ubat yang diambil, pengguna berisiko terdedah kepada kesan mudarat yang membahayakan kesihatan mereka,” katanya.

Justeru, katanya program berkenaan mendidik masyarakat supaya bijak membuat keputusan tentang kesihatan mereka serta tidak mudah terpedaya dengan iklan atau individu yang memberi janji manis, terutama yang melibatkan penyakit kronik serta mengandungi kenyataan superlatif seperti terbaik, berkesan, dijamin selamat dan mujarab. – BERNAMA


USM rasmikan pusat pembelajaran baharu di KL

CYBERJAYA: Universiti Sains Malaysia (USM) kini membuka pusat pembelajaran baharu di Kuala Lumpur yang dikenali USM@KL.

Pengerusi Lembaga Gabenor USM, Datuk Seri Dr Awang Adek Hussin berkata, pembukaan USM@KL di tengah-tengah bandar metropolitan berupaya menarik lebih ramai penuntut khususnya dari luar negara untuk melanjutkan pengajian di universiti tersebut.

Katanya, suasana pembelajaran yang selesa dan dikelilingi kemudahan serba moden dapat memudahkan urusan harian sekali gus menjadi daya tarikan utama.

“Kadang-kadang tempat dan suasana itu menentukan pilihan pelajar-pelajar luar negara. Umpamanya kita ada program kejuruteraan yang bagus di Nibong Tebal.

“Kampus kejuruteraan kita cantik, tetapi tidak begitu menarik pelajar antarabangsa kerana ia dilihat terpencil dari bandar.

“Kadang-kala suasana tidak begitu menarik, sebab itu kebanyakan mereka memilih menetap di Pulau Pinang dan berulang alik ke Nibong Tebal untuk hadir ke kelas,” katanya memetik Harian Metro.

USM@KL diletakkan di bawah Institut Pengajian Siswazah (IPS) bagi merancakkan penawaran program ijazah tinggi yang berdaya saing dan bernilai tinggi di pusat bandaraya Kuala Lumpur.

Pusat ini menawarkan program ijazah tinggi peringkat Sarjana dan Kedoktoran bagi warga profesional yang bekerja khususnya di Lembah Klang.

Ketika ini, USM@KL mempunyai 463 pelajar ijazah tinggi dengan 54 peratus daripada mereka adalah penuntut antarabangsa dari China, Indonesia, Jepun, Singapura, Pakistan, Brunei, Ukraine dan lain-lain.

Author

Diyana Rahip

View all posts

View all posts


Pan Gon bangga walaupun Harimau Malaya tewas kepada Tajikistan

Biarpun gagal menamatkan penantian 44 tahun Malaysia untuk menjulang Piala Raja Thailand selepas tewas 0-3 dalam penentuan sepakan penalti kepada Tajikistan pada perlawanan akhir, ketua jurulatih skuad bola sepak kebangsaan, Kim Pan Gon memuji anak buahnya kerana meletakkan semangat juang dan kekuatan mental yang tinggi sepanjang perlawanan malam tadi.

“Kami telah menjangkakan ia akan menjadi perlawanan yang sukar kerana Tajikistan, menduduki ranking ke-109 dunia adalah pasukan yang sangat fizikal dan kuat tetapi saya amat berbangga dengan sikap dan semangat pemain Harimau Malaya (di final).

“Tiada penyesalan, kerana kami telah melakukan yang terbaik dan akan menilai kem ini sebelum membuat persiapan menghadapi Piala AFF 2022 (yang akan diadakan 20 Dis 2022-16 Jan 2023),” katanya pada sidang media selepas perlawanan menerusi rakaman audio yang disediakan kepada media daripada Persatuan Bolasepak Malaysia (FAM).

Juara edisi ke-48 kejohanan itu terpaksa ditentukan menerusi penentuan sepakan penalti selepas kedudukan terikat 0-0 dalam tempoh 90 minit permainan.

Pengendali dari Korea Selatan itu kecewa selepas hujan lebat turun pada separuh masa pertama menggoyahkan prestasi Harimau Malaysia pada perlawanan akhir kejohanan empat pasukan itu.

Pan Gon menegaskan bahawa beliau tidak mahu menamatkan perlawanan menerusi sepakan penalti dan percaya anak buahnya boleh bermain dengan lebih baik sekiranya tiada hujan malam tadi.

Dalam pada itu, jurulatih berusia 53 tahun itu berharap Malaysia yang kini menduduki ranking ke-148 dunia, bersedia untuk bersaing dengan pasukan yang berada di kedudukan 110 ke atas dalam tempoh dua tahun akan datang.

Sementara itu, beliau memuji peminat Malaysia yang hadir di venue berkenaan dan berterima kasih kepada Liga Bolasepak Malaysia (MFL) yang membuat penyelarasan semula pada perlawanan liga tempatan dalam usaha memberi peluang kepada pemain melaporkan diri bagi tugasan skuad kebangsaan untuk kejohanan itu.

Skuad negara mara ke final selepas menang 5-3 ke atas Thailand, juga penentuan sepakan penalti, selepas kedua-dua pasukan terikat 1-1 sepanjang 90 minit perlawanan, Khamis lepas.

Malaysia menjulang piala itu pada 1972 diikuti dengan gelaran hatrik pada 1976, 1977 dan 1978.

Terdahulu semalam, tuan rumah Thailand menamatkan saingan di tempat ketiga selepas menumpaskan Trinidad & Tobago, 2-1. – BERNAMA


Netizen terhibur, gadis kongsi tip ibu tanam pokok ‘auto’ subur guna cawan kedai kopi je!

CYBERJAYA: Siapa sangka cawan kopi yang dibeli di kedai kopi terkemuka turut digunakan untuk menyemai benih tanaman.

Menerusi hantaran Facebook UMe Cikin memberitahu, ibunya sering menyemai pokok bunga di dalam cawan kedai kopi terkemuka berbanding dalam polibeg hitam.

“Mak aku kalau semai pokok bunga, dia guna cawan kopi Zus. Mak aku kata kalau semai guna cawan Zus, pokok jadi lebih subur dan sihat.

“Bukan setakat subur pokok tu, kadang-kadang belum sempat semai, pokok dah berbunga,” katanya.

Malah, gadis itu tidak menyangka minuman yang selalu dibeli secara sembunyi-sembuyi itu turut diminati ibunya.

“Tak sangka, mak aku suka cawan kopi Zus rupanya. Kalau tak, takdelah aku curi-curi habiskan minum kopi untuk hapuskan bukti sebelum sampai ke rumah.

“Lepasni kalau aku baik dari Bukit Gambir mesti mak aku amat gembira kalau aku bawa balik cawan Zus yang kosong untuk dia,” luahnya lagi.

Menjengah di ruangan komen, rata-rata netizen tidak melepaskan peluang berseloroh sesama mereka.

“Kalau rajin belanja kawan-kawan FB macam saya ni lagi cepat dapat kumpul cawan Zus ni. Tak percaya tanya mak,” seloroh netizen.

“Pakcik Zus dalam gambar tu dulu seorang petani hebat. Hari-hari minum kopi kekalkan tenaga untuk bercucuk tanam. Lepas bosan bertani,barulah dia hasilkan kopi. Tapi dia pesan,gula jangan letak banyak, nanti diabetes,” komen netizen.

“Pokok kesum ka itu? Mungkin keajaiban akan berlaku, pokok kesum bertukar jadi pokok kopi,” kongsi netizen.

Sementara itu, ada juga warga net yang turut berkongsi kisahnya memelihara ikan menggunakan cawan sebuah kedai runcit popular.

“Saya pula pakai cawan CU Mart ternyata ikan saya lebih gemuk-gemuk dan sihat dari sebelum ini,” kongsi netizen.

Author

Nurul Ain Japri

View all posts

View all posts


Demi anak-anak, perokok tegar kongsi tips berhenti merokok

CYBERJAYA: Bukanlah suatu hal yang mudah untuk seseorang itu membuang tabiat lamanya.

Lebih-lebih lagi bagi mereka yang dikategorikan perokok tegar.

Namun, semua itu pasti boleh dilakukan jika seseorang itu mempunyai motivasi tersendiri untuk berubah.

Seperti yang dijalani seorang bapa tunggal kepada tiga cahaya mata ini, dirinya tekad untuk berhenti merokok 8 tahun yang lalu apabila dia menimang cahaya mata sulung dan rasa bersalah terhadap zuriatnya itu.

“Jadi aku celebrate dan mengenang achievement aku dengan breakfast nasi minyak, ayam masak merah dan secawan teh o kosong.

“Aku merokok sejak tingkatan 1, social smoker gitu. Masuk tingkatan 3 dah jadi smoker, masuk tingkatan 5 memang serius merokok dan jadi penjual rokok.

“Masuk universiti terus merokok dengan jayanya dan mula bekerja lagilah berjaya sebagai perokok tegar.

“Total, 27 tahun aku merokok. Lama wehhh, asap tu dah sebati dalam paru-paru aku.Bila anak sulung lahir, aku rasa bersalah pulak pada anak. Setahun aku tak merokok dalam rumah, tak merokok dalam kereta atau mana sahaja tempat yang dekat dengan anak.

“Pagi 1 Mac, bangun tidur aku terus nekad berhenti rokok. So aku ambil kotak rokok, keluarkan dan ramas hancurkan dan flush dalam toilet. Thats it. The rest is history kata orang Muo (Muar),” kongsinya dipetik dari portal Pa Ma.

Tambah lelaki berkenaan, dirinya perlu bekerja keras demi memastikan segala yang dilaksanakan menjadi realiti.

Dalam pada itu, lelaki terbabit turut berkongsi tips bagi membuang tabiat suka merokok.

1. Tak keluar ngopi atau ngeteh, tak jumpa orang socially. Aku takkan jumpa perokok lain. Duduk jer rumah layan anak bini.

2. Aku elakkan kerja lewat malam. Ini waktu yang aku kuat sangat merokok. So cuba siapkan kerja sebelah siang dan malam tidur awal.

3. Pendekkan masa dalam toilet. Tak bawa masuk phone, sebab ini akan prolong time dan aku back to habit merokok waktu membuang.

4. Sediakan gula-gula, chewing gum atau apa sahaja yang boleh dikunyah selepas makan. Ini waktu kritikal, lepas makan nafsu nak merokok tu membuak-buak.

5. Aku pesan kawan-kawan yang aku dalam proses berhenti rokok, kalau jumpa aku jangan sesekali offer. Kalau offer jugak, putus kawan.

Tambah lelaki berkenaan, perasaan ingin merokok mula hilang apabila setahun meninggalkan bahan tembakau itu.

“Lepas setahun aku dah tak heran dah pasal rokok. Kawan offer pun aku tak teringin lagi dah. Now baru aku realize yang rokok tu sangat busuk bagi aku. Haishh, waktu sedap dulu, itulah bau yang paling stim.

“Anyway, yang ada niat nak berhenti, nanti start puasa boleh cuba stop terus dan cuba ikut cara aku tu. Mana tahu ngam dan berkesan untuk kau juga.

“Niatlah berhenti tu untuk kebaikan diri, keluarga, masyarakat dan juga agama.Insya-Allah nanti Allah permudahkan,” ujarnya.

Author

Diyana Rahip

View all posts

View all posts


‘Tapau habis makcik!’ – Foto ‘selfie’ wanita bersama Agong dan 3 Putera Pahang dicemburui netizen

CYBERJAYA: Kehadiran Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Azizah Aminah Maimunah Iskandariah berserta kerabat diraja di bumi Sabah dan Sarawak nyata melakar memori indah buat penduduk setempat.

Ramai yang setia menanti di tepi jalan tidak kira panas atau hujan demi bertentang mata, merakam video dan ‘selfie’ bersama Baginda dan kerabat diraja.

Baru-baru ini, tular sekeping foto memaparkan seorang wanita yang berjaya bergambar dengan empat orang kerabat diraja.

Menerusi perkongsian di Facebook Haryatee Harith, dipercayai wanita dalam foto itu adalah ibunya yang bertuah bersemuka dengan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah serta kerabat diraja menerusi Kembara Kenali Borneo.

Foto berkenaan memaparkan koleksi gambar ibunya bersama dengan Agong serta anakandanya iaitu Tengku Hassanal, Tengku Amir dan Tengku Ahmad.

“Mak lamak dah rancang. Kamek orang jak yang lalai. Mok merajuk pun sik dapat. Mak kan,” tulis Haryatee di ruangan kapsyen hantara foto itu.

Menjengah di ruangan komen, rata-rata warga net berasa cemburu dengan ibu Haryatee yang berjaya berfoto dengan empat orang figura penting itu.

Malah, ada yang berseloroh mengatakan ibunya adalah pemenang ‘selfie challenge’ dalam Kembara Kenali Borneo itu.

“The winner…beri dgn mak ktk.. hahaha complete nya selfie, kacak2 gik gmbr ya,” tulis netizen.

“Paling win selfie setakat tok, terbaek mokcik. Nok duduk sekerusi ya, entak kaki empuan dara nangga,” komen seorang lagi warga net.

“Kemenangan di sandang olehhhhhhhh MAKCIK, yang lain kalah tanpa bertanding. Sapu abissss,” seloroh netizen.

Author

Diyana Rahip

View all posts

View all posts


PRU15: Mahathir akan pertahan kerusi Langkawi

CYBERJAYA: Pengerusi Penaja Gerakan Tanah Air (GTA), Tun Dr Mahathir Mohamad mengumumkan akan terus bertanding dalam Pilihan Raya Umum ke-15 (PRU15) dengan mempertahankan kerusi Parlimen Langkawi yang disandangnya.

Menurut Mahathir, calon Perdana Menteri tidak akan ditentukan bagi mewakili gabungan itu sekiranya memenangi PRU15.

“Keputusan telah dibuat iaitu di Langkawi calonnya ialah Dr Mahathir Mohamad.

“Tapi bukan sebagai calon bakal Perdana Menteri. Calon sebagai wakil rakyat saja,” umumnya pada sidang media di Yayasan Kepimpinan Perdana, hari ini.

Jelas Mahathir lagi, gerakan itu akan mempertaruhkan 120 calon atau berkemungkinan akan lebih termasuk wakil di Sabah bagi menghadapi PRU15.

Author

Mohamad Fitri Hazim Hazam

View all posts

View all posts


Banjir: Trend menurun di Pahang dan Perakt, Terengganu buka semula PPS

KUALA LUMPUR: Jumlah mangsa banjir di Pahang dan Perak mencatatkan trend menurun manakala Johor dan Kelantan meningkat sedikit, sementara dua pusat pemindahan sementara (PPS) dibuka semula di Terengganu setakat malam tadi.

Di PAHANG, Sekretariat Jawatankuasa Pengurusan Bencana Negeri (JPBN) melaporkan banjir di Temerloh pulih selepas semua 158 mangsa terakhir di PPS Sekolah Menengah Kebangsaan (SMK) Seri Semantan dibenarkan pulang petang Rabu.

Namun, situasi di dua lagi daerah yang terjejas banjir malam tadi tidak berubah berbanding petang tadi dengan 142 orang ditempatkan di Sekolah Kebangsaan (SK) Sinar Mutiara, Pekan manakala sembilan mangsa berada di SK Kerayong, Bera.

Di PERAK, jumlah mangsa banjir terus menurun kepada 104 orang daripada 25 keluarga setakat 8 malam ini, berbanding 114 orang daripada 29 keluarga petang tadi, dengan kesemua mangsa ditempatkan di tiga PPS iaitu SMK Abd Rahman Talib di daerah Hilir Perak, Dewan SK Slim River (Mualim) dan Dewan Orang Ramai Kampung Tersusun Teluk Memali (Perak Tengah).

Sementara itu, di JOHOR, jumlah mangsa banjir di Segamat dan Kota Tinggi meningkat kepada 159 orang setakat 8 malam tadi, berbanding 148 orang petang semalam, dengan pembukaan satu lagi PPS di Segamat iaitu Dewan Komuniti Kampung Tasek yang menempatkan 10 mangsa dari Kampung Seberang Batu Badak.

Menurut JPBN, 61 orang masih ditempatkan di Balai Raya Kampung Batu Badak dan Balai Raya Kampung Kuala Paya, manakala di Kota Tinggi, seramai 88 orang daripada 27 keluarga dipindahkan ke Dewan Kampung Baru Sungai Mas dan Dewan Muafakat Bandar Penawar.

“Kesemua mereka terdiri daripada tujuh keluarga dari Kampung Baru Sungai Mas manakala 20 keluarga adalah dari Taman Desaru Utama, Bandar Penawar, Kota Tinggi,” katanya dalam satu kenyataan.

Di KELANTAN, jumlah mangsa turut menunjukkan sedikit peningkatan malam tadi dengan 2,019 orang daripada 637 keluarga di jajahan Pasir Mas ditempatkan di tujuh PPS, berbanding 2,014 orang daripada 634 keluarga petang Rabu.

Sekretariat JPBN Kelantan memaklumkan seramai 712 mangsa berlindung di SK Tok Deh, SK Kedai Tanjong (47), SK Gual Periok (544), Masjid Mukim Padang Licin (69), PPS Putat Tujoh (157), SK Kubang Kual (256) dan SK Sri Kiambang (234).

Di TERENGGANU pula, hanya selepas lima jam PPS di seluruh negeri itu ditutup sepenuhnya, bencana banjir kembali melanda membabitkan daerah Hulu Terengganu dengan jumlah mangsa banjir di kawasan tersebut seramai 61 orang daripada 13 keluarga.

Sekretariat JPBN dalam kenyataan memaklumkan hanya dua PPS dibuka sejak daerah itu mula dilanda banjir petang tadi iaitu Balai Raya Kampung Kemat yang menempatkan 35 mangsa daripada 10 keluarga dan Balai Raya Kampung Tapah yang mempunyai 26 mangsa (tiga keluarga).

Berdasarkan data yang dikongsi menerusi laman web publicinfobanjir.water.gov.my, dua sungai di Hulu Terengganu iaitu Sungai Berang di Kampung Menerong dan Sungai Telemong di Kuala Ping kini melebihi paras bahaya. – BERNAMA


RM4.7 juta naik taraf padang, fasiliti penyelenggaraan SNBJ

BUKIT JALIL: Kerajaan memperuntukkan sebanyak RM4.7 juta bagi projek kerja-kerja menaik taraf, struktur, kerja penyelenggaraan serta tapak semaian padang Stadium Nasional Bukit Jalil (SNBJ) di ibu negara.

Daripada jumlah itu, Menteri Belia dan Sukan, Hannah Yeoh berkata, kos menaik taraf padang yang melibatkan pembinaan dan penyelenggaraan menelan belanja sebanyak RM2.2 juta, manakala kos pembelian mesin dan peralatan penyelenggaraan pula bernilai RM2.5 juta.

Bagi peruntukan kerja-kerja tambahan, beliau berkata, kos kerja pemasangan laluan paip baharu dan laluan kabel baharu dari rumah pam bernilai RM47,500, manakala kerja tambahan penyambungan kabel elektrik bernilai RM33,900.

Susulan itu, katanya, padang SNBJ telah bersedia untuk mengadakan pelbagai perlawanan bola sepak, termasuk Pestabola Merdeka 2023 yang akan berlangsung pada 13 Oktober dan perlawanan akhir pada 17 Oktober ini.

“Selain penukaran rumput, Perbadanan Stadium Malaysia (PSM) juga sedang giat menaik taraf dan menambahbaik keseluruhan fasiliti dan kemudahan sedia ada di SNBJ.

“Antara kerja-kerja naik taraf yang telah selesai adalah kerja-kerja pembaikan kerosakan trek larian kawasan luar stadium nasional dan kerja-kerja penyelenggaraan facade stadium nasional,” umumnya dalam satu sidang media pada Khamis.

Beliau berkata demikian selepas majlis perasmian padang SNBJ yang disempurnakan oleh Tunku Mahkota Johor (TMJ), Tengku Ismail Sultan Ibrahim, di sini.

Turut hadir pada majlis itu adalah Ketua Pegawai Eksekutif (CEO) PSM, Mohd Faidz Sanusi; Pengerusi PSM, Datuk Hans Isaac; Presiden Persatuan Bola Sepak Malaysia (FAM), Datuk Hamidin Mohd Amin; serta wakil daripada Kementerian Belia dan Sukan (KBS).

Pada 18 Mac, PSM telah melaksanakan kerja penukaran rumput Zeon Zoysia dan tapak semaian untuk menaik taraf kualiti dan mutu padang di SNBJ dengan kerjasama TMJ.

Selain itu, tempoh penyelenggaraan rumput dibuat selama setahun, bermula 1 Oktober 2023 hingga 30 September 2024.

Author

Fazleen Safina Abd Jamil

View all posts

View all posts


PM Anwar arah pihak berkuasa siasat pihak terlibat rasuah sebabkan negara rugi

KUALA LUMPUR: Perdana Menteri, Datuk Seri Anwar Ibrahim mengarahkan pihak berkuasa khususnya Suruhanjaya Pencegahan Rasuah Malaysia (SPRM) untuk menyiasat pihak yang bertanggungjawab atas kerugian ditanggung negara akibat rasuah.

Beliau berkata selain SPRM, agensi lain yang diarahkan termasuk Lembaga Hasil Dalam Negeri (LHDN), Bank Negara Malaysia (BNM) dan Jabatan Siasatan Jenayah Komersil, Polis Diraja Malaysia (PDRM) mengambil apa saja langkah, mengikut jalur perundangan untuk bertindak.

“Kita kena suarakan (rasuah) tetapi saya tidak boleh berikan petunjuk satu persatu melainkan arahan umum kerana ada orang-orang diketahui, rasuah berbilion… Dah puluh tahun tapi selamat, tidak berani disentuh (sesiapa).

“Apa erti negara, kekuatan undang-undang kalau kita minta polis, LHDN, ambil tindakan di bawah tapi yang di atas itu terlepas dan kumpulan harta itu puluh-puluh bilion ringgit. Itu sebab maka saya bagi arahan umum dan saya harap rakyat tak kira parti, tak kira kaum bagi sokongan terhadap tindakan ini,” katanya selepas menghadiri program Aidilfitri Malaysia MADANI @ Dataran Merdeka di sini hari ini.

Beliau berkata demikian ketika ditanya mengenai tindakan khusus bagi mencari pihak terlibat kes rasuah berikutan statistik dikeluarkan EMIR Research iaitu Malaysia dianggarkan berdepan dengan jumlah kerugian sebanyak RM4.5 trilion dalam tempoh 26 tahun disebabkan rasuah dan ketirisan.

Anwar yang juga Menteri Kewangan berkata, jumlah kerugian sebenar belum dapat dipastikan oleh itu, kerajaan kekal dengan keputusan dasar untuk memerangi rasuah walaupun menerima serangan dan tentangan kelompok yang korup.

“Saya jadikan ini sebagai suatu keputusan dasar yang sangat serius walaupun mendapat serangan ataupun percubaan kelompok-kelompok, terutama yang kaya, yang kaya tak apa tapi yang korup, yang harta berbilion-bilion, di dalam dan luar negara, yang menyoroknya, itu mereka nampaknya kumpul, kekuatan untuk lawan.

“Saya sudah ambil satu keputusan dan tekad masalah Malaysia ini mesti diselamatkan daripada penyakau-penyakau ini dan ini memerlukan tekad politik yang jelas, yang tegas.

“Bukan soal kaum bukan soal penganut agama berbeda, ini soal karakter, soal akhlak, soal nilai. Walaupun dipermainkan, saya faham masalah ini dan kita mahu rakyat faham dan bersama menyerang dan menghentikan (rasuah),” katanya.

Program Aidilfitri Malaysia MADANI @ Dataran Merdeka yang dianjurkan Jabatan Agama Islam Wilayah Persekutuan (JAWI) bersama gabungan masjid dan surau Jumaat di Wilayah-Wilayah Persekutuan serta Majlis Agama Islam Wilayah Persekutuan (MAIWP) itu menghimpunkan 120 masjid dan surau terpilih bagi menyediakan gerai jamuan dalam menyantuni tetamu daripada pelbagai lapisan masyarakat.

Program itu turut dihadiri Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar; Datuk Bandar Kuala Lumpur, Datuk Kamarulzaman Mat Salleh dan Pengarah JAWI, Datuk Mohd Ajib Ismail. – BERNAMA


Anak sebak cabut plat nama Allahyarham Salahuddin di Parlimen

CYBERJAYA: Anak Allahyarham Datuk Seri Salahuddin Ayub, Fatihah Salahuddin sudah melaksanakan tanggungjawabnya untuk hadir ke Dewan Rakyat, mencabut plat nama ayahnya pada Selasa.

Menerusi perkongsian di Facebook miliknya, Fatihah meluahkan rasa sayu dan sebak kerana terkenangkan arwah ayahnya.

“Saya memakai baju kemeja putih ayah hari ini ke Parlimen untuk mencabut plat nama ayah di Dewan Rakyat.

“Rasa sayu dan sebak sebaik saja saya masuk ke dalam dewan, jatuh juga air mata tadi mengenangkan ayah.

“Rasanya baru seperti semalam kami bekerja keras untuk memenangkan ayah di Parlimen Pulai,” luahnya.

Tambah Fatihah, Parlimen telah menjadi satu keluarga besar buat ayahnya yang merupakan bekas Menteri Perdagangan Dalam Negeri dan Kos Sara Hidup itu.

“Parlimen telah menjadi satu keluarga besar buat ayah. Menjadi Ahli Parlimen Kubang Kerian selama dua penggal (2004-2013) dan Ahli Parlimen Pulai (2018-2023).

“Secara peribadi, Parlimen adalah keluarga besar buat saya. Saya berpeluang bekerja dengan warga Parlimen sebagai Setiausaha Sulit Speaker Dewan Rakyat, Tan Sri Mohammad Ariff Md Yusof 2018-2020.

“Kemudian, berkhidmat dengan ayahanda tercinta sebagai pegawai khasnya daripada 2020 sehingga Parlimen dibubarkan pada 2022,” ujarnya.

Author

Diyana Rahip

View all posts

View all posts


Polis rampas 123.2kg dadah, tahan tiga lelaki disyaki pengedar

KUALA LUMPUR: Polis merampas dadah seberat 123.2 kilogram (kg) dianggarkan bernilai RM4.5 juta dan menahan seorang lelaki disyaki pengedar dalam operasi khas di Cheras dan Selangor pada hari Jumaat dan Sabtu lepas.

Pemangku Ketua Polis Kuala Lumpur, Datuk Yahaya Othman berkata, lelaki berumur 29 tahun itu ditahan di tempat letak kereta di sebuah pasar raya di Cheras, dan selepas diperiksa polis menemukan 114 kg dadah jenis syabu di dalam kereta jenis Toyota Vellfire milik suspek.

Beliau berkata susulan penahanan itu, polis menyerbu sebuah rumah kondominium di Ampang yang disewa suspek pada 15 April, dan hasil pemeriksaan pihaknya merampas 1.8 kg ekstasi; 1.3 kg eramin 5; 3 kg ketamin dan 3.1 kg syabu.

“Ujian saringan awal polis mendapati suspek negatif daripada sebarang jenis dadah dan tidak mempunyai sebarang rekod jenayah lampau. Suspek juga tidak mempunyai pekerjaan tetap dan menjadikan kegiatan itu sebagai pendapatan utama.

“Polis percaya suspek mendapatkan bekalan dadah dari utara Semenanjung dan siasatan lanjut masih dijalankan untuk mengesan ahli-ahli sindiket yang lain,” katanya pada sidang media di Ibu Pejabat Polis Kontinjen Kuala Lumpur di sini hari ini.

Yahaya berkata modus operandi kegiatan pengedaran dadah itu adalah dengan menjadikan rumah “gated and guarded” dan kereta mewah sebagai stor simpanan dadah sebelum diedarkan untuk pasaran di sekitar Lembah Klang.

“Jumlah keseluruhan rampasan dadah itu mampu untuk menampung penggunaan seramai 750,000 orang. Suspek direman selama tujuh hari untuk siasatan lanjut mengikut Seksyen 39B Akta Dadah Berbahaya 1952,” katanya. – BERNAMA


Majlis Media perlu digerakkan pengamal media – Tokoh Wartawan

KUALA LUMPUR: Majlis Media Malaysia perlu digerakkan oleh pengamal media sendiri bagi mengelak timbul isu dominasi pihak kerajaan, kata Tokoh Wartawan Negara Tan Sri Johan Jaafar.

Beliau berkata, penubuhan badan itu perlu mendapat ‘sentuhan’ pengamal media untuk memastikan hak-hak media disuarakan secara kolektif oleh mereka yang pernah menjalankan tugas sebagai wartawan.

“Dalam perkara ini, kerajaan dan majlis media boleh memberi pandangan satu sama lain secara dua hala,” katanya dalam program ‘Dalam Radar: Arus Media Massa’ terbitan Bernama Radio hari ini.

Sebelum ini, Menteri Komunikasi dan Digital, Fahmi Fadzil berkata, kerajaan akan meneliti keperluan penubuhan Majlis Media Malaysia sebagai antara komitmen Kerajaan Perpaduan.

Dalam pada itu, Johan turut menyatakan keperluan mewujudkan sebuah suruhanjaya atau organisasi sepadannya yang membolehkan orang awam membuat aduan berkenaan laporan berita.

Katanya, ia supaya keseimbangan dalam laporan berita dapat dipertahankan sebaik mungkin.

“Ia bukan untuk mengawal atau menyusahkan wartawan tetapi kita memperkasa profesion kita dengan membenarkan orang ramai membuat aduan (dengan bukti sahih) dan kita mengambil iktibar daripadanya,” katanya. – BERNAMA


SPR panjangkan tempoh pengundian PRU15 selama sejam

KUALA LUMPUR: Suruhanjaya Pilihan Raya (SPR) memanjangkan tempoh pengundian bagi Pilihan Raya Ke-15 (PRU15) selama sejam berbanding pilihan raya umum sebelum ini iaitu 8 pagi hingga 5 petang.

Menteri di Jabatan Perdana Menteri (Parlimen dan Undang-undang), Datuk Seri Dr Wan Junaidi Tuanku Jaafar memaklumkan masa pengundian bagi Semenanjung Malaysia akan bermula 8 pagi hingga 6 petang manakala bagi Sabah dan Sarawak bermula 7.30 pagi hingga 5.30 petang.

“Pemanjangan tempoh masa ini dapat memberi masa yang mencukupi kepada pemilih untuk membuang undi,” katanya dalam jawapan bertulis yang disiarkan di laman web Parlimen hari ini.

Beliau menjawab soalan Datuk Seri Mukhriz Mahathir (Pejuang-Jerlun) mengenai langkah penambahbaikan SPR untuk memastikan peratusan keluar mengundi yang tinggi serta menjamin ketelusan proses mengundi pada PRU15 dan seterusnya.

Menurutnya, SPR turut menambah jumlah pusat mengundi dan saluran sedia ada bagi mengelak kesesakan di pusat-pusat mengundi, susulan pelaksanaan undi 18 tahun dan pendaftaran pengundi secara automatik.

Beliau berkata langkah penambahbaikan itu dilaksanakan bagi memastikan penjalanan pilihan raya di negara ini lebih efisien, adil dan telus. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Kenaikan OPR bakal pengaruhi pembeli rumah dari kumpulan M40

ALOR SETAR: Kenaikan Kadar Dasar Semalaman (OPR) kepada 2.50 peratus dilihat berkemungkinan akan mempengaruhi orang ramai untuk membeli rumah, terutamanya kumpulan isi rumah M40 yang kebanyakannya mempunyai komitmen pinjaman bank terutamanya pembiayaan peribadi.

Pengerusi Persatuan Pemaju Hartanah dan Perumahan Malaysia (REHDA) Kedah/Perlis Yeoh Su Guan berkata buat masa ini, ada antara golongan M40 dan B40 yang sedang menunggu pengumuman Bajet 2023 sebelum membuat sebarang pembelian rumah.

“Peningkatan OPR kepada 2.50 peratus ini memang memberi kesan kepada pemaju hartanah, kerana apabila kadar ansuran meningkat, ia akan membuatkan pembeli teragak-agak untuk membeli rumah terutamanya golongan M40 yang mempunyai banyak komitmen lain.

“Banyak rumah yang masih tidak terjual kerana pembeli masih menunggu Bajet 2023, yang mana mereka berharap kerajaan akan menyediakan sesuatu kepada pembeli mahupun pemaju, dalam usaha mengurangkan kesan OPR itu berkaitan pemilikan rumah,” katanya.

Beliau berkata demikian kepada pemberita selepas majlis menandatangani memorandum persefahaman (MoU) antara REHDA Kedah/Perlis bersama anak syarikat milik penuh Tenaga Nasional Berhad (TNB), Allo Technology Sdn Bhd (Allo) di sini hari ini.

Baru-baru ini, Bank Negara Malaysia (BNM) mengumumkan OPR dinaikkan 25 mata asas menjadikan kadarnya ketika ini sebanyak 2.50 peratus dan ia merupakan kenaikan kali ketiga berturut-turut tahun ini, untuk kadar penanda aras pinjaman dan simpanan sejak Mei dan Julai lalu.

Dalam pada itu, beliau berkata kekurangan tenaga kerja, kos bahan binaan yang tinggi serta pelaksanaan gaji minumum, turut menyukarkan pemaju hartanah untuk memulihkan sektor berkenaan dalam tempoh pasca pandemik COVID-19 kini.

“Ramai pemaju hartanah yang terpaksa menangguhkan projek mereka berikutan beberapa isu yang timbul, antaranya kekurangan buruh pekerja asing, jadi kini pemaju sedang berusaha mencari jalan untuk menyiapkan projek-projek yang tertangguh dengan segera,” katanya. – BERNAMA


Vennex calon BN di Ranau?

RANAU: Desas-desus kuat memperkatakan calon Barisan Nasional, Vennex Jasmin @miki bakal bertanding di Parlimen Ranau pada Pilihan Raya Umum ke-15 (PRU15) akan datang.

Ahli perniagaan berusia 44 tahun itu
memiliki pengalaman 23 tahun bersama kepimpinan Ahli Jawatan Kuasa Pemuda bahagian.

Beliau yang juga Ketua Pemuda UMNO Bahagian Parlimen 179 Ranau berkata, beliau menyerahkan perkara itu kepada pihak kepimpinan parti.

“Apa sahaja keputusan parti saya terima sebagai amanah dan janji setia kepada rakyat dan tanah air.

“Saya bersedia untuk semua kemungkinan termasuk jika PRU15 diadakan waktu terdekat,” katanya ringkas kepada MEDIA VARIASI.

Dianggarkan lebih kurang 18,000 pengundi BN di Parlimen Ranau dan diramalkan sekurang-kurangnya tujuh penjuru dan tiga penjuru yang di ramalkan bersaing sengit iaitu BN-GRS-PH.

Author

Tun Puteh Wanti

View all posts

View all posts


Mahkamah tolak permohonan Najib gantung prosiding 1MDB

PUTRAJAYA: Permohonan Datuk Seri Najib Razak untuk menggantung prosiding perbicaraan kes penyelewengan dana RM2.3 bilion milik 1Malaysia Development Berhad (1MDB) yang dihadapinya ditolak Mahkamah Rayuan pada Jumaat.

Memetik laporan Berita Harian, Najib memohon untuk menggantung prosiding berkenaan, sementara rayuannya terhadap keputusan Mahkamah Tinggi yang menolak permohonan supaya Hakim Datuk Collin Lawrence Sequerah menarik diri daripada mendengar perbicaraan kes 1MDB diputuskan Mahkamah Rayuan.

Panel tiga hakim Mahkamah Rayuan dibarisi Hakim Datuk Hadhariah Syed Ismail, Datuk Ahmad Zaidi Ibrahim dan Datuk SM Komathy Suppiah, sebulat suara menolak permohonan Najib selepas mendapati ia tidak mempunyai merit.

Hadhariah yang memberikan keputusan panel berkata, mahkamah bersetuju dengan hujahan pendakwaan responden bahawa tiada keadaan istimewa yang membolehkan mahkamah membenarkan prosiding kes itu digantung.

Sebaliknya, katanya, panel tidak boleh bersetuju dengan peguam Najib bahawa rayuan supaya hakim menarik diri akan menjadi sia-sia jika permohonan untuk menggantung prosiding tidak dibenarkan.

“Pada pandangan kami, kepentingan awam menuntut supaya perbicaraan kes 1MDB ini diteruskan dan isu ini boleh dikemukakan melalui rayuan jika disabitkan.

“Kes ini sudah dibicarakan dengan lanjut di mana 46 saksi sudah dipanggil memberikan keterangan dalam perbicaraan yang sudah memakan masa selama 173 hari.

“Dalam keadaan ini, mahkamah mendapati tiada alasan untuk membenarkan penggantungan prosiding. Dengan itu kami dapati tiada merit dalam permohonan ini, oleh itu ia ditolak,” katanya.

Ketika ditemui selepas prosiding, peguam bela, Tan Sri Muhammad Shafee Abdullah memberitahu pemberita, beliau akan memfailkan permohonan baharu di Mahkamah Persekutuan untuk menggantung prosiding kes itu.

Najib memohon Sequerah menarik diri dengan alasan berlakunya konflik kepentingan susulan pendedahan hakim berkenaan bahawa beliau dan bekas peguam 1MDB, Jasmine Loo Ai Swan pernah menjadi rakan kongsi di firma Zain & Co ketika menjadi peguam kira-kira 10 hingga 15 tahun lalu.

Dalam keputusannya menolak permohonan Najib supaya beliau menarik diri pada 18 Ogos lalu, Sequerah turut menolak permohonan untuk menggantung prosiding perbicaraan 1MDB.

Hakim itu menolak permohonan supaya beliau menarik diri, selepas mendapati tiada sebarang konflik kepentingan yang akan timbul dan berlaku kemungkinan beliau akan bertindak berat sebelah terhadap Najib jika terus mendengar perbicaraan kes berkenaan.

Beliau yang kini hakim Mahkamah Rayuan dan bertindak selaku Hakim Mahkamah Tinggi berkata, tidak pernah berkomunikasi dengan Jasmine sama ada secara profesional atau peribadi sejak wanita itu meninggalkan firma guaman terbabit pada 31 Disember 2008.

Menurut Sequerah, beliau juga tidak bertemu dengan Jasmine sejak itu iaitu kira-kira 15 tahun lalu.

Perbicaraan kes 1MDB yang bersambung 28 Ogos ini akan mendengar keterangan bekas Gabenor Bank Negara, Tan Sri Dr Zeti Akhtar Aziz pada peringkat soal balas oleh Muhammad Shafee.

Najib, 70, menghadapi empat pertuduhan menggunakan kedudukannya untuk memperoleh suapan berjumlah RM2.3 bilion dana 1MDB dan 21 pertuduhan pengubahan wang haram membabitkan jumlah wang yang sama.

Author

Fazleen Safina Abd Jamil

View all posts

View all posts


MYAirline masih bertanggungjawab bayar balik tiket pengguna – Mavcom

KUALA LUMPUR: Suruhanjaya Penerbangan Malaysia (Mavcom) mengarahkan syarikat tambang murah, MYAirline Sdn Bhd (MYAirline) segera menguruskan pengguna yang terjejas selepas mengumumkan menggantung operasinya mulai hari ini.

Mavcom dalam kenyataannya berkata, MYAirline masih bertanggungjawab untuk membayar balik pengguna yang sudah membeli tiket dengan syarikat penerbangan itu walaupun menggantung operasi penerbangannya.

Pada masa sama, Mavcom turut meminta pengguna terjejas yang telah membuat tempahan dengan MYAirline untuk penerbangan pada 12 Oktober dan ke atas supaya menghubungi saluran aduan khusus syarikat penerbangan itu untuk pertanyaan dan bantuan berkenaan dengan tempahan mereka

Talian dan saluran khusus untuk membantu pengguna yang terjejas untuk pertanyaan dan bantuan berkenaan dengan tempahan mereka menerusi talian pengguna Mavcom :1800-18-6966 (Dalam Malaysia) atau +603-7651 2777 (Luar Malaysia) atau melalui emel customercare@myairline.my dan borang web aduan FlySmart boleh didapati di https://flysmart.my/make-a-complaint/.

Selain itu, aplikasi mudah alih FlySmart juga boleh dimuat turut daripada gedung Google Play dan Apple App store untuk pengguna Android dan iOS masing-masing.

Menurut kenyataan itu lagi, Mavcom juga mengarahkan MYAirline untuk menghentikan serta-merta penjualan dan tempahan penerbangan dari semua platform tempahan sehingga notis selanjutnya.

“Mavcom sedang menyiasat syarikat penerbangan itu berdasarkan semakan dalaman dan aduan yang diterima mengenai pembayaran berkanun syarikat penerbangan yang belum dibayar kepada pekerjanya.

‘Mavcom akan menyediakan perkembangan lanjut berkaitan operasi MYAirline dalam masa terdekat,” katanya.

Sebelum ini syarikat penerbangan tambang murah MyAirline mengumumkan penggantungan operasinya berkuat kuasa 12 Oktober 2023 sehingga diberitahu kelak.

Dalam satu kenyataan, Ahli Lembaga Pengarah syarikat itu memaklumkan keputusan penggantungan tersebut dibuat kerana tekanan kewangan yang menyebabkan operasi perlu digantung sementara menunggu penstrukturan semula pemegang saham dan permodalan semula syarikat. – Berita Harian

Author

Media Variasi

View all posts

View all posts


Biadab!  Pemandu teksi selamba rembat parkir, patahkan ‘wiper’ kereta OKU

SEORANG pemandu teksi bertindak biadab apabila menyalahgunakan kemudahan awam yang disediakan untuk golongan Orang Kelainan Upaya (OKU).

Menerusi video tular, pemandu teksi yang selamba meletakkan kereta di tapak parkir OKU itu pada mulanya dilihat mahu mengundurkan kenderaannya.

Namun, kereta jenis Perodua Kancil milik OKU yang diparkir di belakang teksi jenis Proton Saga itu menyebabkan kesukaran untuk mengundur.

Setelah teksi itu berjaya mengundur, pemandu terbabit secara tiba-tiba keluar dari kereta dan bertindak mematahkan pengelap cermin (wiper) milik Kancil tersebut.

Dah La Rembat Parking OKU.. Die Siap Patahkan Lagi Wiper Kereta OKU Tu pic.twitter.com/YAHL6xr05L

— MALAYSIA MOST VIRAL (@MALAYSIAVIRALLL) September 22, 2023

Kejadian itu turut disaksikan oleh penumpang wanita warga emas yang menaiki pengangkutan awam berkenaan.

Tidak beberapa lama kemudian, pemandu teksi yang memakai pakaian serba hitam itu beredar dari lokasi kejadian.

Difahamkan, pemandu teksi itu tidak mempunyai pelekat OKU sama ada di cermin hadapan mahupun belakang.

Masa dan lokasi sebenar kejadian masih belum dapat dikenal pasti, namun yang pasti ia berlaku di hadapan sebuah kedai runcit 99 Speedmart.

Menjengah ke ruangan komen, kebanyakan netizen berang atas tindakan pemandu teksi berkenaan yang dilihat seolah-olah tidak bertamadun.

Tulis @tulip_loverr: Itu hak OKU kot. Kau bukan OKU memang minta nak jadi OKU gamaknya. Bo*** tak dibuat-buat ye. Tolonglah sesiapa jumpa dia patahkan balik wiper dia.

Tambah @nurullbt: “Kasihannya. Sudahlah hak parking diambil, pastu kena keluar duit ganti wiper. Jahat la driver teksi tu.”

Kecam @ashrafwaren95: “Kalaulah hidup tertekan sekali pun, kau tak ada hak nak rosakkan harta org lain, apatah lagi orang yang deserve dibantu. No wonder ramai orang tak naik teksi sebab perangai macam ni.”

Setakat berita ini ditulis, masih belum ada sebarang kenyataan pihak berkuasa, namun ada netizen yang menyeru Polis Diraja Malaysia (PDRM) di laman X, untuk mengambil maklum serta mengambil tindakan atas kejadian tersebut.

Author

Fazleen Safina Abd Jamil

View all posts

View all posts


Bekas guru tuisyen mengaku tidak bersalah ubah wang haram

GEORGE TOWN: Seorang bekas guru tuisyen mengaku tidak bersalah di Mahkamah Sesyen di sini hari ini, atas pertuduhan pengubahan wang haram membabitkan sejumlah RM12,000.

Jamaliah Ahmad, 62, membuat pengakuan itu selepas pertuduhan dibacakan di hadapan Hakim Mazdi Abdul Hamid.

Mengikut kertas pertuduhan, tertuduh menerima wang tunai berjumlah RM12,000 yang merupakan hasil daripada aktiviti haram di lobi sebuah hotel di sini kira-kira 7 malam pada 15 Disember 2021.

Pertuduhan dikemukakan di bawah Seksyen 41(b) Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram (AMLATFPUAA) 2001.

Jika sabit kesalahan, tertuduh boleh dihukum penjara hingga 15 tahun, denda tidak kurang daripada lima kali ganda jumlah atau nilai hasil daripada aktiviti haram atau peralatan kesalahan itu pada masa kesalahan terbabit dilakukan, atau RM5 juta yang mana lebih tinggi.

Pendakwaan dikendalikan Timbalan Pendakwa Raya, Hariss Ong Jeffery Ong manakala Jamaliah diwakili peguam, Md Yusuf Md Idris.

Mahkamah kemudian menetapkan jaminan RM10,000 dengan seorang penjamin serta syarat tambahan perlu melaporkan diri di balai polis berdekatan setiap bulan sehingga kes selesai, menyerahkan pasport kepada mahkamah dan tidak mengganggu saksi pendakwaan sepanjang kes berjalan.

Sebutan semula kes ditetapkan pada 13 Januari tahun depan.

Berdasarkan fakta kes, Jamaliah didakwa telah menerima seorang bayi perempuan daripada seorang wanita warga Indonesia untuk dijadikan anak angkat, kemudian mengiklankannya dalam laman Facebook dikenali sebagai ‘Group Pencarian Anak Angkat’ kepada pasangan yang ingin mencari anak angkat.

Pada 15 Dis tahun lepas, dia telah menjual bayi itu pada harga RM12,000 kepada pasangan suami isteri dari Terengganu. – BERNAMA


Teknologi robotik mudahkan pembedahan, lebih selamat

PETALING JAYA: Kemajuan teknologi pembedahan dengan bantuan robotik telah menjadikan prosedur pembedahan yang dahulunya mencabar kini mudah, lebih selamat dan pantas untuk pesakit dan pakar bedah.

Pusat Perubatan Sunway di Bandar Sunway terus menjadi pelopor dalam penjagaan perubatan termaju menggunakan teknologi robotik menerusi pemerolehan sistem pembedahan generasi keempat, Da Vinci Xi.

Pengurus Besar Perkhidmatan Pembedahan Invasif Minimum dan Pembedahan Robotik, Helen Ng Hoy Loon berkata, pusat perubatan itu berjaya melakukan lebih 1,000 pembedahan secara robotik dalam pelbagai bidang perubatan menggunakan teknologi termaju sejak pemerolehan sistem robotik pertama pada November 2016.

“Matlamatnya adalah meminimumkan hirisan ketika pembedahan. Kaedah utama ialah ‘lagi kurang hirisan, lebih bagus’, kurang trauma, kurang luka, kurang parut, kurang jangkitan, kurang kehilangan darah, kurang kesakitan dan tempoh tinggal di hospital lebih singkat.

“Kini kami mampu mengatasi kelemahan kaedah pembedahan konvensional seperti pembedahan laparoskopi terbuka dengan penglihatan berdefinisi tinggi tiga dimensi (3D) yang dipertingkat, peralatan EndoWrist dan pergerakan lancar,” katanya pada sambutan meraikan kejayaan pembedahan robotik pesakit ke-1,000 Pusat Perubatan Sunway dan pelancaran Da Vinci Xi di sini baru-baru ini.

Perunding Urologi Pusat Perubatan Sunway, Dr Badrulhisham Bahadzor berkata, kemajuan dalam teknologi robotik kini membolehkan pakar bedah melakukan pembedahan kompleks dengan hirisan secara minimum yang hanya memerlukan pembukaan kecil dilakukan atau ‘lubang kunci’ terhadap pesakit.

“Jika anda beralih kepada platform robotik, anda boleh menggunakannya untuk melakukan pergerakan rumit yang meniru pergerakan tangan kita atau pergerakan pergelangan tangan. Menerusi sistem pembedahan Da Vinci Xi, peralatan boleh dimasukkan ke dalam pesakit melalui pembukaan kecil dan ia membolehkan pakar bedah melihat bidang pembedahan dalam tiga dimensi,” katanya.

Perunding Obstetrik dan Ginekologi Dr Tan Ee Ping berkata, sistem Da Vinci Xi sesuai untuk pakar bedah kerana ia membolehkan keterlihatan yang lebih baik dengan keupayaan fokus automatik serta ciri maklum balas sentuhan yang membolehkan pakar bedah ‘menyelami’ pembedahan yang mereka kendalikan meskipun melalui paparan sistem.

Beliau berkata, dengan ciri-ciri berkenaan, ia meningkatkan lagi ketepatan dalam pembedahan.

Sementara itu, Perunding Obstetrik dan Ginekologi, Dr A. Thangesweran berkata, pembedahan dengan bantuan robot turut mengurangkan risiko kesakitan dan trauma pascapembedahan.

“Ia tidak menyebabkan trauma dan kesakitan kepada pesakit. Apabila kita boleh lakukan pembedahan yang selamat dan efektif, mengapa perlu pembedahan konvensional? Bayangkan jika ia melibatkan wanita bekerja atau suri rumah, kita tidak mahu mereka terlantar lama dan mendapat parut.

“Dengan teknologi ini, saya pasti ia memiliki kelebihan besar berbanding kaedah konvensional dan saya percaya pesakit akhirnya akan gembira,” katanya.

Beliau turut berharap teknologi pembedahan robotik akan lebih banyak tersedia di fasiliti perubatan dan lebih ramai dapat menikmati manfaatnya.

“Ramai doktor Malaysia kini berminat dengan teknologi ini kerana mereka sedar kebaikannya dan saya rasa doktor-doktor muda mempunyai kelebihan memandangkan mereka lebih biasa dengan teknologi. Kita (pengamal perubatan) patut bekerjasama untuk menerima pakai teknologi ini kerana banyak faedahnya kepada pesakit,” katanya.

Selain Da Vinci Xi, Pusat Perubatan Sunway di Sunway City turut mengendalikan beberapa sistem robotik lain seperti Mako SmartRobotics dan ROSA Knee System, yang digunakan dalam pembedahan penggantian lutut dan pinggul.

Teknologi robotik ini menghasilkan sinar-x dan modul 3D daripada imbasan tomografi berkomputer (CT) pada sendi terlibat, justeru membolehkan pakar bedah merancang proses pembedahan lebih awal.

Pembedahan robotik bukan sahaja membantu doktor melakukan prosedur perubatan dengan lebih selamat, malah pesakit mengakui bahawa ia adalah keputusan terbaik mereka.

Pesakit, R. Siva Rohini, 67, yang menjalani pembedahan membuang serviks dan uterus secara robotik kerana kanser berkata, beliau lebih yakin untuk menjalani pembedahan tersebut memandangkan risikonya lebih rendah, kehilangan darah minimum dan pemulihan yang lebih cepat.

“Pakar bedah telah menjelaskan bahawa ini adalah pilihan terbaik untuk saya. Saya tidak sangka, selepas pembedahan saya boleh terus berdiri seperti tiada apa yang berlaku,” katanya.

Sementara itu, warga Australia, Malcolm Wayne Anderson, 67, yang menjalani pembedahan merawat kanser prostat berkata, beliau memilih kaedah pembedahan robotik berbanding rawatan radiasi memandangkan kanser tersebut belum merebak.

“Jika sudah merebak, saya akan memilih rawatan radiasi yang saya maklum akan berlarutan dan memenatkan,” katanya. – BERNAMA


Jofliam rakyat Malaysia pertama diiktiraf cef piza oleh APN

KUALA LUMPUR: Bermula dengan sekadar hobi semasa Perintah Kawalan Pergerakan (PKP) pandemik COVID-19, kini Jofli Abu Bakar, 35, merupakan cef piza yang diiktiraf oleh Organisasi Piza Napoli (APN) di Itali, bersama dua lagi rakannya dan dinobatkan sebagai 16 pasukan terbaik daripada 50 pasukan yang bertanding.

Beliau yang lebih mesra disapa Jo atau Jofliam menyertai pertandingan Tutto Pizza di Napoli, menjadi rakyat Malaysia pertama bertanding pada acara tahunan itu bersama dua rakannya dari Itali, Salavatore Miil dan Vincenzo Di Nuzzo mewakili Malaysia.

Perkara itu disahkan sendiri oleh pihak penganjur ketika beliau ditemu ramah sebelum memulakan pertandingan yang mengumpulkan pembuat dan jenama piza terkenal di Itali, semalam.

“Pada awalnya saya nak bawa pasukan saya dari Malaysia, tetapi bila difikirkan penganjur pertandingan tidak sediakan peti ais, mesin uli dan perkakas lain, kena bawa dari Malaysia. Jadi saya hubungi Salvatore untuk beritahu bahawa saya nak sertai pertandingan untuk bawa nama Malaysia.

“Saya tanya sama ada dia sudi nak sertai saya dan dia berbesar hati untuk wakili Malaysia. Kita tahu orang Itali ini patriotik tinggi, jadi bila Salvatore sanggup wakili Malaysia ia satu penghormatan untuk saya,” katanya ketika dihubungi Bernama.

Beliau yang merupakan seorang pempengaruh media sosial dan ahli perniagaan turut berkata mengikut pemarkahan, beliau diberitahu berada di tempat keempat.

Menurut Jofliam, 16 pasukan terbaik akan berpeluang menyertai sebuah rancangan realiti di Itali iaitu Master Pizza Champion, namun beliau belum membuat keputusan untuk menyertainya kerana bimbang mengambil masa beberapa bulan dan perlu meninggalkan isteri dan anak-anaknya.

“Saya kena berfikir banyak kali sebab sudah tentu kalau kita masuk pertandingan seperti ini, kita terpaksa meninggalkan anak-anak sebab mereka (penganjur) akan beri kita penempatan sendiri dan kita akan dipisahkan dengan dunia luar,” katanya.

Bapa kepada dua cahaya mata itu turut berkongsi motivasinya untuk bertanding pada pertandingan itu ialah anak sulungnya, Han Jofli, 8, yang menyatakan kekaguman setiap kali Jofliam membuat piza daging wagyu di rumah untuk pelanggannya.

“Idea ini bermula daripada anak saya selalu cakap ‘papa ini cef, Han suka papa jadi cef’, jadi saya rasa kena buat sesuatu untuk ke peringkat seterusnya, saya tanya kawan-kawan di Itali tentang apa yang perlu saya buat untuk ke peringkat seterusnya, mereka nasihatkan saya untuk sertai pertandingan piza di Napoli yang diadakan setiap tahun.

“Saya mahu tunjukkan kepada anak-anak saya bahawa bila kita mahukan sesuatu, kita kena buat sehabis baik untuk dapatkannya sebab saya tidak suka bercakap, saya suka praktikkan terus barulah anak-anak saya ikut,” katanya.

Ditanya mengenai rancangannya selepas pulang ke Malaysia membawa sijil daripada pertandingan piza terbesar di Itali itu, Jofliam berkata, beliau belum memutuskan perjalanan seterusnya dan akan terus berusaha menjadi yang terbaik dan tawakal.

Beliau turut berharap selepas ini akan ada lagi peserta dari Malaysia yang mengikut jejaknya membawa nama negara untuk ke pentas antarabangsa menerusi pertandingan-pertandingan membuat piza yang dianjurkan di Itali. – BERNAMA


Tiada rancangan mansuh subsidi minyak petrol, diesel setakat ini – Salahuddin

JOHOR BAHRU: Kerajaan masih lagi mengekalkan subsidi minyak petrol dan diesel serta tidak bercadang memansuhkannya dalam masa terdekat.

Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, setakat ini, pendirian kerajaan tetap dengan keputusan itu.

“… setakat ini, sikap kerajaan masih lagi mengekalkan subsidi minyak petrol dan diesel sehinggalah kerajaan membuat satu keputusan… kita mungkin laksanakan subsidi secara bersasar,” katanya kepada pemberita selepas melancarkan Program Inisiatif Pendigitalan Sektor Peruncitan (ReDI) di Kipmall, Tampoi di sini hari ini.

Beliau berkata demikian ketika ditanya mengenai jangkaan pakar ekonomi berkaitan kemungkinan Kerajaan Perpaduan mengumumkan pemansuhan subsidi minyak petrol dan diesel dalam pembentangan Belanjawan 2023 sekali gus menggantikan ia dengan sistem bantuan kepada mereka yang memerlukan.

Berkenaan ReDI, Ahli Parlimen Pulai itu berkata, pihaknya merancang untuk melaksanakan lima program di lokasi tumpuan ramai seperti Pulau Pinang, Melaka, Perlis, Sabah dan Sarawak.

“Sehingga 31 Disember tahun lepas, sebanyak 8,479 peniaga luar bandar telah beralih ke medium digital dan kini ia diperluaskan lagi di negeri Johor dengan menyasarkan keseluruhan 233 peniaga Kipmall dan 120 peniaga di Pasar Awam Perling,” katanya.

Sebelum ini, program ReDI, yang mengurangkan kebergantungan terhadap wang tunai serta memberi manfaat kepada pengguna dan peniaga, berjaya dilaksanakan secara rintis antaranya di Putrajaya, Hulu Terengganu, Pulau Pangkor serta Labuan pada tahun lepas. – BERNAMA


PPIM tidak kompromi salah guna platform – Toqqi

DANG WANGI: Persatuan Pengguna Islam Malaysia (PPIM) menegaskan tidak berkompromi dengan mana-mana ahlinya yang menyalahgunakan platform ini untuk menipu atau memperdaya orang ramai.

Ketua Aktivis PPIM, Datuk Nadzim Johan berkata, pihaknya sebagai pertubuhan bukan kerajaan (NGO) yang telus melindungi hak pengguna, tidak pernah menutup pintu pada mana-mana pihak untuk melakukan aktiviti sukarelawan bersama.

Bagaimanapun katanya, NGO ini tidak akan bertoleransi jika ada ahlinya yang melanggar undang-undang negara ini.

“PPIM bersikap terbuka kepada mana-mana untuk bekerjasama dan sentiasa membantu usahawan-usahawan untuk bangkit dan berkembang.

“Namun jika ada ahli atau aktivis yang menggunakan platform ini untuk agenda lain yang boleh menganiaya orang lain, mereka akan dipecat.

“PPIM kekal prinsip melindungi pengguna bukan penjenayah,” katanya kepada MEDIA VARIASI.

Beliau turut mengulas isu seorang usahawan yang juga aktivis PPIM direman mengikut Seksyen 420 Kanun Keseksaan kerana menipu atas kesalahan memalsukan dokumen menggunakan kepala surat logo Majlis Agama Islam Selangor (MAIS).

Ia susulan pendedahan MEDIA VARIASI mengenai modus operandi pemalsuan dokumen pesanan pembelian atau ‘purchase order’ (PO) menggunakan logo MAIS sehingga menyebabkan penasihat PPIM rugi RM660,000.

MAIS pada 17 Februari lalu mengesahkan dokumen berkenaan palsu dan membuat laporan polis, susulan itu pengadu iaitu penasihat PPIM, Datin Che Roslina Che Othman turut membuat satu laporan polis mengenainya.

Dalam pada itu, Ketua Polis Daerah Dang Wangi, Asisten Komisioner Noor Dellhan Yahaya ketika dihubungi MEDIA VARIASI mengesahkan pihaknya sedang menjalankan siasatan ke atas kes itu.

Suspek ditahan reman empat hari bagi membantu siasatan.

Sumber memaklumkan suspek berkenaan memiliki rekod lampau iaitu antara tahun 2010 hingga 2013 membabitkan mangsa berbangsa Cina dan dua Melayu dengan kerugian bernilai RM3.2 juta.

Suspek pernah dituduh di mahkamah namun kesnya selesai di luar mahkamah.

Bagaimanapun suspek dipercayai mengulang semula perbuatannya, modus operandi sama dan kali ini mangsa membabitkan Penasihat PPIM.

Terdahulu, usahawan itu secara menipu melakukannya bagi tujuan mendapatkan dana projek bantuan bakul makanan (Food Bank) dipercayai tidak wujud.

Sasarannya adalah pihak berkepentingan yang juga mempunyai hubungan baik dengan PPIM.

Che Roslina mendedahkan, individu itu sengaja menggunakan kepala surat rasmi MAIS agar ia nampak lebih meyakinkan.

Usahawan ini mulanya datang ke PPIM kononnya untuk meminta bantuan bagi membuka syarikat kerana sudah disenarai hitam, namun mahu membuka akaun melibatkan PPIM sebagai ‘distributor’ dan menggunakan alamat pejabat PPIM bagi urusan rasminya.

Author

Tun Puteh Wanti

View all posts

View all posts


Kanak-kanak dua tahun maut terjatuh dari kerusi bayi

JOHOR BAHRU: Seorang kanak-kanak lelaki berusia dua tahun meninggal dunia selepas terjatuh dari kerusi bayi di sebuah restoran di Taman Sutera, di sini petang semalam.

Timbalan Ketua Polis Daerah Johor Bahru Utara, Supt Fariz Ammar Abdullah berkata, kejadian berlaku kira-kira pukul 3 petang ketika kanak-kanak itu sedang makan bersama keluarganya di restoran berkenaan sebelum terjatuh lalu kepalanya terhentak di lantai.

“Siasatan awal polis mendapati keluarga itu datang ke restoran sejam sebelum kejadian, ketika sedang makan mangsa menolak meja menggunakan kakinya sehingga menyebabkannya terjatuh bersama kerusi bayi.

“Ketika terjatuh, kepala kanak-kanak itu terhentak pada lantai dan mangsa dikatakan menangis sebelum pengsan,” katanya dalam kenyataan hari ini.

Beliau berkata, kejadian itu turut disaksikan pekerja restoran terbabit sebelum bapa kanak-kanak itu bergegas membawanya ke klinik swasta, namun dinasihatkan doktor untuk terus menghantar anaknya ke hospital berikutan keadaannya dilihat serius.

Menurutnya, bapa kanak-kanak itu kemudian membawanya ke sebuah hospital swasta di Iskandar Puteri sebelum disahkan meninggal dunia oleh pegawai perubatan yang bertugas.

“Mayat kanak-kanak itu dibawa ke Jabatan Perubatan Forensik, Hospital Sultanah Aminah (HSA) di sini untuk bedah siasat bagi mengetahui punca sebenar,” katanya.

Beliau berkata sehingga kini, tiada sebarang unsur jenayah dikesan dalam kejadian itu, bagaimanapun siasatan lanjut masih diteruskan dan kes diklasifikasikan sebagai mati mengejut. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Isu kalimah Allah: Kabinet persembah cadangan kepada Majlis Raja-Raja

KUALA LUMPUR: Jemaah Menteri telah mendapat perkenan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah untuk mempersembahkan cadangan-cadangan bagi mengukuhkan penguatkuasaan dasar berhubung kalimah ‘Allah’ kepada Majlis Raja-Raja.

Perdana Menteri, Datuk Seri Anwar Ibrahim dalam kenyataan hari ini berkata, ia turut melibatkan cadangan memperkukuh perpaduan dan keharmonian antara kaum dan agama di Malaysia.

Perkara itu antara yang dibincangkan pada mesyuarat Jemaah Menteri hari ini berhubung keputusan Peguam Negara untuk menarik balik rayuan terhadap kes Jill Ireland Lawrence Bill berhubung bahan penerbitan yang mengandungi kalimah ‘Allah’.

Anwar berkata, Jemaah Menteri mengambil maklum bahawa keputusan menarik balik rayuan hanya berkisar soal pentadbiran dan tidak merubah ketetapan mahkamah pada 2014.

“Kerajaan menghormati, memperakui dan menerima pakai ketetapan enakmen negeri-negeri dan titah Yang di-Pertuan Agong pada 7 Februari 2023 yang menzahirkan agar dikekalkan dasar sedia ada yang sedang berkuat kuasa berhubung isu penggunaan kalimah Allah.

“Kerajaan akan senantiasa mempertahan Perlembagaan Persekutuan terutama Perkara 3 berhubung agama Islam adalah agama Persekutuan dan agama-agama lain boleh diamalkan dengan aman dan damai,” kata beliau dalam kenyataan hari ini.

Pada 15 Mei lepas, Kementerian Dalam Negeri (KDN) dan kerajaan Malaysia dilaporkan menarik balik rayuan terhadap keputusan Mahkamah Tinggi Kuala Lumpur yang memutuskan penganut agama Kristian boleh menggunakan kalimah ‘Allah’ dan tiga perkataan Arab yang lain dalam penerbitan bahan agama mereka bagi tujuan pembelajaran.

Notis pemberhentian rayuan semakan kehakiman itu difailkan Pejabat Peguam Negara di Pejabat Pendaftar Mahkamah Rayuan pada 18 April lepas.

Jill Ireland memohon semakan kehakiman pada 20 Ogos 2008 supaya dikembalikan lapan cakera padat (CD) dengan tajuk mengandungi kalimah ‘Allah’ yang dirampas daripadanya pada 11 Mei 2008, serta perisytiharan mengenai hak perlembagaannya berhubung penggunaan kalimah itu dalam penerbitan Kristian.

Mahkamah pada 2014 memerintahkan CD itu dipulangkan dan setelah melalui beberapa proses, memutuskan arahan KDN pada 1986 untuk tidak membenarkan penggunaan empat perkataan itu menyalahi undang-undang dan tidak rasional. – BERNAMA


Tanah runtuh: Usaha cari mangsa terakhir diteruskan pagi ini

BATANG KALI: Usaha pencarian seorang lagi mangsa tragedi tanah runtuh di tapak perkhemahan Father’s Organic Farm, Gohtong Jaya, di sini, memasuki hari kelapan, pagi ini.

Pencarian mangsa terakhir dipercayai seorang kanak-kanak lelaki itu dimulakan pasukan penyelamat kira-kira 8 pagi, dibantu oleh aset dan khidmat enam ekor anjing unit pengesan (K9) dari pelbagai agensi termasuk Polis Diraja Malaysia.

Cuaca di lokasi pencarian pagi ini cerah berbanding hujan semalam sehingga menyebabkan operasi SAR terpaksa ditangguhkan sejak petang atas faktor keselamatan.

Tragedi tanah runtuh yang berlaku pada 2.42 pagi Jumaat lepas itu setakat ini menyaksikan 61 selamat, 30 nyawa terkorban manakala seorang lagi masih hilang daripada keseluruhan 92 mangsa yang dilaporkan terbabit.

Semalam, operasi yang memasuki hari ketujuh berjaya menemukan empat mangsa terdiri daripada lelaki dan wanita dewasa serta dua kanak-kanak pada kedalaman tujuh meter, lengkap berpakaian dan sudah mula mereput, di sektor C (Riverside) pada 11.04 pagi.

Polis dalam satu sidang media lewat petang semalam juga mengesahkan jumlah rasmi dan sebenar kesemua mangsa yang terlibat dalam insiden itu adalah seramai 92, bukannya 94 orang seperti dilaporkan sebelum ini.

Jumlah terbaharu itu diperoleh setelah perkiraan dan semakan semula dibuat beberapa kali berdasarkan maklumat dan laporan diterima dari pelbagai pihak termasuk ahli keluarga. – BERNAMA


Tze Yong cipta kejutan besar singkir Alexsen di All England

KUALA LUMPUR: Pemain perseorangan lelaki negara, Ng Tze Yong mencipta sensasi tersendiri apabila menyingkirkan penyandang juara All England, Viktor Axelsen, pada saingan pusingan kedua di Birmingham, malam ini.

Pertembungan sulung dengan jaguh dunia dari Denmark di Utilita Arena itu, menyaksikan Tze Yong menampilkan semangat juang yang tinggi untuk mendahului perlawanan dengan keputusan 21-15.

Bagaimanapun, Axelsen, tidak gusar dengan kekalahan set pertama itu dan menggunakan pengalaman beliau untuk bangkit semula di set kedua dengan kemenangan 21-9, sekali gus mengheret perebutan slot suku akhir ke rubber set.

Pada set penentuan, Tze Yong, 22, mengekalkan rentak permainan dan kekal tenang di sebalik tekanan Alexsen yang cuba bangkit pada penghujung permainan, namun pemain negara itu mampu bertahan dengan kemenangan 23-21.

Tze Yong seterusnya dijadual bertemu pemain China, Li Shi Feng, dalam pusingan suku akhir hari ini. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Harimau belang ‘mengamuk’, penduduk takut ke ladang

JERANTUT: ‘Amukan’ harimau belang yang membunuh dan mencederakan haiwan ternakan sejak tiga minggu lalu membuatkan lebih 5,000 penduduk Felda Kota Gelanggi di sini hidup dalam keresahan.

Akibat serangan haiwan liar berkenaan menyebabkan penduduk takut untuk keluar ke ladang bagi menuai atau melakukan kerja-kerja di ladang sawit masing-masing.

Ketua Peneroka Felda Kota Gelanggi 1, Abdul Rahman Ghani berkata, dalam kejadian lebih tiga minggu lalu menyaksikan lebih empat ekor lembu, kambing dan kerbau mati di baham haiwan liar itu.

“Terdapat sepasang harimau belang dan seekor anak yang berkeliaran berdasarkan kesan tapak kaki dari kawasan hutan berhampiran Gua Kota Gelanggi dengan meninggalkan lembu yang cedera dan bangkai haiwan dalam ladang.

“Ibu harimau dipercayai mengajar anaknya cara berburu berdasarkan haiwan yang mati dengan hanya cedera di beberapa bahagian badan sebelum ditinggalkan di dalam ladang.

“Setakat ini belum ada laporan haiwan ganas itu menyerang manusia tetapi penduduk tetap bimbang dengan keselamatan mereka terutama peneroka yang mempunyai ladang berhampiran dengan hutan,” katanya di sini semalam, lapor Kosmo.

Menurut Abdul Rahman, Jabatan Perlindungan Hidupan Liar dan Taman Negara (Perhilitan) telah memasang perangkap bagi menangkap harimau belang yang berkeliaran di kawasan berkenaan.

Namun katanya setakat ini, tiada laporan diterima harimau berkenaan sudah ditangkap memandangkan kawasan rayau haiwan itu sangat luas hingga ke hutan Taman Negara.

Author

Media Variasi

View all posts

View all posts


DUN Johor kini guna istilah pengimbang, ganti pembangkang

ISKANDAR PUTERI: Dewan Undangan Negeri (DUN) Johor kini menggunakan istilah pengimbang bagi merujuk semua Ahli DUN Johor pembangkang, menjunjung titah Sultan Johor Sultan Ibrahim Almarhum Sultan Iskandar, Khamis lepas.

Perkara itu dimaklumkan oleh Speaker DUN Johor, Datuk Dr Mohd Puad Zarkashi sebelum sesi soal jawab pada persidangan DUN Johor di Bangunan Sultan Ismail, Kota Iskandar, di sini.

“Sebagaimana yang telah dimulakan oleh ADUN Machap (Menteri Besar Johor Datuk Onn Hafiz Ghazi) semalam, kita akan menggunakan istilah pengimbang, lebih murni, lebih tepat, lebih komprehensif dan lebih futuristik untuk mewujudkan DUN yang lebih berwibawa.

“Menjunjung kasih Tuanku. Terima kasih,” kata beliau pada Mesyuarat Pertama (Pembukaan Rasmi) Penggal Persidangan Kedua DUN Johor ke-15 di Bangunan Sultan Ismail, Kota Iskandar, di sini, hari ini.

Pada titah perasmian pembukaan, Sultan Ibrahim menitahkan supaya wakil rakyat pembangkang di Johor digelar sebagai pengimbang berikutan peranan mereka yang disifatkan sebagai pengimbang serta pemeriksa kepada kerajaan.

Menurut Sultan Johor, gelaran pembangkang yang diberikan kepada ahli dewan di pihak bukan kerajaan sebagai kurang sesuai kerana peranan mereka bukanlah hanya membangkang segala cadangan kerajaan semata-mata.

Baginda bertitah mereka turut bertanggungjawab untuk menjadi pengimbang dan pemeriksa terhadap tindakan kerajaan supaya tidak berbuat sesuka hati. – BERNAMA


UMNO sebulat suara mahukan PRU15 secepat mungkin

KUALA LUMPUR: Ketua UMNO Bahagian Sungai Besar, Datuk Seri Jamal Md Yunos memberitahu, majoriti daripada 158 Ketua Bahagian yang hadir mesyuarat tergempar hari ini sebulat suara mahu Pilihan Raya Umum ke-15 (PRU15) diadakan kadar segera.

“Tiga MKT hadir. Datuk Seri Ismail Sabri Yaakob dan Datuk Seri Mahdzir Khalid tidak hadir kerana ada tugasan dan panggilan mesyuarat ini agak mengejut untuk melihat sejauh mana kesediaan parti.

“Walaupun ‘call’ tengah malam, kita boleh hadir sini hari ini dalam 158 orang, sedangkan awalnya sempat hubungi 90 orang sahaja.

“Mesyuarat hari ini adalah untuk melihat kesiapsiagaan dan keperluan untuk PRU15 nanti, mungkin sebulan, mungkin seminggu,” katanya kepada media.

Terdahulu, beliau menghadiri mesyuarat tergempar Ketua-ketua Bahagian UMNO membabitkan 158 kehadiran, di ibu pejabat di Pusat Dagangan Dunia (WTC) di sini.

Puluhan pengamal media berkampung di lobi dan pekarangan WTC sejak jam 11 pagi tadi.

Bagaimanapun, Perdana Menteri, Datuk Seri Ismail Sabri Yaakob yang juga Naib Presiden yang juga Naib Presiden parti, dan Datuk Seri Mahdzir Khalid antara Top 5 UMNO yang tidak hadir pada mesyuarat itu.

Ketika ditanya adakah isu bekas Perdana Menteri, Datuk Seri Najib Razak turut dibincangkan, katanya tiada.

Beliau juga menjelaskan tiada desakan dibuat untuk pembubaran PRU15, hanya akan mengemukakan keputusan Ketua Bahagian kepada Ismail Sabri.

Terdahulu, Pengerusi Badan Perhubungan UMNO Negeri Sabah, Datuk Seri Bung Mokhtar, Pengerusi Perhubungan UMNO Negeri Melaka, Datuk Seri Ab Rauf Yusoh dan lain-lain enggan memberi komen hanya memaklumkan tidak tahu dan tidak boleh beritahu.

Author

Tun Puteh Wanti

View all posts

View all posts


Batang Kali: Operasi SAR dipergiat dengan penambahan jentera pada hari keempat

KUALA LUMPUR: Hari keempat Operasi mencari dan menyelamat (SAR) mangsa tragedi tanah runtuh di tapak perkhemahan Father’s Organic Farm, Gohtong Jaya, dekat Batang Kali, terus dipergiat dengan penambahan aset dan diperluaskan di luar kawasan operasi seperti di sungai dan lokasi sekitar.

Setakat jam 8 malam ini, sembilan mangsa masih hilang dengan 24 mangsa disahkan maut dan 61 mangsa selamat dalam kejadian awal Jumaat lalu.

Pasukan SAR hari ini menerima dua lagi jentera berat baharu jenis PC 210 LC-10M milik 91 Rejimen Askar Jurutera Diraja (91 Rej Bantuan RAJD) Kem Batu Kentonmen, di sini, yang dibawa khas Angkatan Tentera Malaysia (ATM) pada sekitar jam 2 petang tadi.

Penambahan dua jentera berat berkenaan menjadikan jumlah keseluruhan jentera pengaut yang digunakan dalam operasi SAR itu adalah sebanyak 10, selain penggunaan dua alat Ground Penetrating Radar yang digunakan sejak semalam, bagi membantu proses pencarian mangsa insiden runtuhan tanah sepanjang hampir 300 meter (m) dan setinggi 70m itu.

Sementara itu, tujuh anggota pasukan ‘sweeper’ daripada Jabatan Bomba dan Penyelamat Malaysia (JBPM) telah digerakkan di luar lokasi utama bencana ( ground zero) memandangkan penggalian runtuhan tanah di kawasan disektorkan sudah capai tahap negatif iaitu sehingga mencecah tanah asal tapak perkhemahan.

Penolong Pengarah Operasi JBP Selangor, Hafisham Mohd Noor, berkata fokus pencarian pasukan ini ialah di kawasan aliran sungai yang keruh bagi mencari mangsa di situ namun tinjauan di semua lokasi dikenal pasti masih gagal untuk membuat sebarang penemuan.

Sementara itu, perkembangan situasi pada hari keempat operasi SAR itu dilaporkan bahawa lebih 80 peratus kawasan runtuhan tanah di lokasi kejadian telah diperiksa anggota penyelamat.

Pengarah JBPM Selangor, Datuk Norazam Khamis berkata, walaupun tinggal kira-kira hanya 20 peratus kawasan pencarian, keselamatan anggota penyelamat juga perlu diambil kira.

“Tanah di sini sememangnya lembut dan apabila ditambah dengan air hujan, ia menyebabkan struktur tanah menjadi lembap dan lemah, susah nak bergerak dalam keadaan macam ini,” katanya kepada Bernama.

Strategi operasi SAR telah dibahagikan kepada tiga sektor iaitu sektor A (Hill View), sektor B (Farm View) dan sektor C (River View) melibatkan kerjasama lima agensi utama kerajaan serta beberapa agensi sokongan lain, menurut Norazam.

Dalam perkembangan sama, Ketua Polis Daerah Hulu Selangor, Supt Suffian Abdullah dalam sidang media tengah hari tadi berkata, polis akan memanggil lebih ramai individu bagi membantu siasatan insiden tanah runtuh tersebut termasuk mangsa-mangsa yang terselamat.

Menurutnya, proses berkenaan mungkin dilakukan dalam tempoh seminggu dua lagi memandangkan kebanyakan mangsa yang merupakan warga Sekolah Jenis Kebangsaan Cina (SJKC) Mun Choong, ketika ini masih trauma.

Kelmarin, polis telah memanggil tiga individu iaitu pengusaha tapak perkhemahan berkenaan dan dua pekerjanya bagi membantu siasatan berhubung insiden itu.

Bencana runtuhan tanah yang berlaku pada jam 2.42 pagi pada 16 Disember lepas, telah meragut 24 nyawa daripada keseluruhan 94 mangsa, manakala 61 terselamat dan sembilan masih hilang. – BERNAMA


Gol kemenangan Baddrol pastikan Sabah FC terus hantui JDT

KUALA LUMPUR: Sabah FC terus memberi cabaran hebat dalam persaingan merebut kejuaraan Liga Super selepas mencatat kemenangan 1-0 ke atas Sarawak United FC di Stadium Likas, Kota Kinabalu, malam tadi.

Bekas pemain tengah skuad kebangsaan Baddrol Bakhtiar muncul wira pasukan apabila menanduk masuk bola hantaran lintang rakan sepasukan Saddil Ramdani pada minit ke-63 yang menjadi gol kemenangan skuad Sang Badak.

Sabah berpeluang menambah jaringan, namun percubaan Taiki Kagayama pada minit ke-71 hanya singgah di palang selepas ditepis penjaga gol Taufiq Ar Rasyid Johar yang menyaksikan perlawanan berkesudahan 1-0 sekali gus memberi tiga mata berharga kepada pasukan tuan rumah.

Skuad bimbingan Datuk Ong Kim Swee itu kini berada di tangga kedua selepas mengumpul 34 mata dalam 15 aksi, hanya ketinggalan satu mata di belakang pendahulu Johor Darul Ta’zim (JDT) yang selesa menerajui takhta liga dengan kurang dua perlawanan.

Di Stadium Tuanku Abdul Rahman di Paroi, Negeri Sembilan FC meraih kemenangan ketiga berturut-turut selepas mengatasi Penang FC 3-2 sekali gus mengukuhkan kedudukan di tangga ketiga dengan mengumpul 29 mata selepas 15 perlawanan.

Pada aksi berlangsung sengit itu, Penang terlebih dahulu berada di depan apabila ketua pasukan Lucas Silva meledak gol keempatnya musim ini selepas menanduk masuk sepakan percuma rakan sepasukan, Muhamad Faizat Mohamad Ghazli pada minit ke-27.

Negeri Sembilan hanya memerlukan lapan minit selepas itu untuk menyamakan kedudukan selepas rembatan Zamri Pin Ramli pada minit ke-35 gagal diselamatkan penjaga gol Shafiq Afifi Suhaimi sebelum jaringan menarik Matheus Alves meletakkan pasukan tuan rumah pula di depan pada minit ke-59.

Penang enggan mengalah dan berjaya menyamakan kedudukan hasil penyudah T. Saravanan pada minit ke-81, namun Herold Goulon mudah meledak gol kemenangan Negeri Sembilan pada minit ke-85 selepas menggunakan kelebihan fizikalnya untuk mengawal bola sebelum melepaskan rembatan padu dalam kotak penalti.

Sementara itu, Sri Pahang FC turut melakar kemenangan ketiga berturut-turut selepas menundukkan Petaling Jaya (PJ) City FC 3-0 di Stadium Majlis Bandaraya Petaling Jaya (MBPJ).

Tiga gol Sri Pahang masing-masing dijaringkan Abdul Malik Mat Ariff pada minit ke-27, Steven Rodriguez (minit ke-45) dan Manuel Hidalgo pada minit ke-90 untuk memastikan pasukan membawa pulang tiga mata dan naik tiga anak tangga ke kedudukan keenam, mengumpul 17 mata.

Dalam pada itu, saingan Liga Premier menyaksikan jaringan tunggal Nabil Ahmad Latpi pada minit ke-66 memastikan PDRM FC menewaskan Selangor 2 FC  1-0 di Stadium Bolasepak Kuala Lumpur, Cheras manakala Kuching City FC dan Johor Darul Ta’zim II (JDT II) seri 0-0 di Stadium Negeri di Kuching. – BERNAMA


‘Lampu jalan di Selangor tak menyala sebab kecurian kabel’

CYBERJAYA: Kecurian kabel mengakibatkan banyak lampu jalan raya di Selangor tidak menyala sekali gus memberi kesan terhadap pengguna jalan raya.

Exco Infrastruktur dan Pertanian Selangor, Izham Hashim berkata, jenayah itu berleluasa di seluruh kawasan di negeri itu dengan pemasangan kabel tersebut mengambil tempoh masa yang lama.

“Masalah lampu jalan adalah menggunakan kabel. Apabila kabel dicuri sebab itu banyak tiang namun lampu tiada.

“Sebenarnya setiap jalan sudah ada lampu kerana ini termasuk dalam aspek pembinaan jalan raya.

“Jadi, hendak tampung lampu-lampu ini, kita laksanakan Program Pencahayaan Lampu Jalan Jenis Solar LED di Selangor,” katanya memetik laporan Kosmo hari ini.

Beliau berkata demikian pada sidang Dewan Undangan Negeri (DUN) Selangor bagi menjawab soalan tambahan Sallehen Mukhyi (PN – Sabak) sama ada masalah lampu jalan disebabkan ketiadaan peruntukan atau menunggu giliran untuk pemasangan, pada Selasa.

Tambah Izham, pemasangan lampu jalan solar diod pemancar cahaya (LED) dilaksanakan susulan maklumat daripada pusat khidmat, ahli majlis dan persatuan penduduk.

“Kecurian kabel ini memang masalah besar. Keperluan kita bagi lima tahun sekali adalah memerlukan bajet untuk menggantikan bateri. Itu sahaja diperlukan urusan lampu solar ini,” ujarnya.

Izham turut memaklumkan sebanyak 790 batang tiang lampu solar LED dengan 120 watt dipasang di bawah program pencahayaan lampu itu dengan jumlah kos sebanyak RM5.97 juta.

“Purata pemasangan lengkap bagi sebatang tiang lampu ini adalah RM7,565.

“Kriteria pemilihan lokasi adalah tiada punca bekalan kuasa, kawasan vandalisma dan kerap berlaku kemalangan, simpang terpencil dan di luar kawasan rentis Tenaga Nasional Berhad,” maklumnya.

Author

Diyana Rahip

View all posts

View all posts


‘Mak bapak aku jangan buat main!’ – Meerqeen berang netizen dah melampau

PELAKON, Meerqeen semakin hilang sabar dengan dakwaan netizen sehingga menyentuh perihal orang tuanya selepas dituduh tidak menunjukkan rasa sokongan terhadap peperangan yang berlaku di Palestin.

Menerusi perkongsian yang dimuat naik di InstaStory miliknya, Meerqeen atau Muhammad Shameer Shauqeen Shaiful Izam , 22, berkongsi tangkap layan komen seorang netizen yang menggelarnya ‘anjing Israel’.

Pelakon yang melonjak naik itu kelihatan berang apabila netizen itu turut menyentuh tentang ibu bapanya dengan mendakwa mereka diberi makan rezeki dari Israel.

“Bodoh anjing Israel. ‘Goyang’. Memang rezeki kau bagi makan mak ayah kau dari Israel, bukan Allah. Tapi ‘Palestin Palestin’ langsung tiada? Rezeki dari Tuhan.

“Kau yakin rezeki kau ada dan takut rezeki hilang disebabkan selain daripada Allah, hilang satu pertiga agama bro,” tulis netizen itu.

Berang dengan komen yang dilemparkan, Meerqeen memberi amaran supaya netizen terbabit tidak menyentuh peribal orang tuanya yang dianggap melampau.

“Mak bapa aku kau jangan main anjing,” balas Meerqeen ringkas.

Dalam hantaran berbeza, pelakon drama Melur Untuk Firdaus itu turut mengingatkan orang ramai supaya tidak menjalankan kerja Tuhan.

“Ramai manusia nak jalankan kerja Tuhan. Aku tahu apa aku buat untuk saudara kita di Palestin. Aku tak perlu nak menunjuk-nunjuk bantuan apa yang aku bagi pada mereka untuk senangkan hati manusia-manusia lain.

“Cukup aku seorang sahaja yang tahu apa peranan dan tanggungjawab aku sebagai seorang Muslim untuk orang di palestin. Pemberian aku Ikhlas. Berhenti menunding jari pada orang,” tulisnya.

Tinjauan Media Variasi di Instagram Merqeen setakat jam 12.30 tengah hari tadi mendapati hantaran berhubung kemarahannya terhadap netizen berkenaan sudahpun dipadamkan.

Terdahulu, Meerqeen dikecam warga net selepas bergambar dengan aktres kelahiran Israel, Gal Gadot.

Lama berdiam diri, Meerqeen akhirnya bersuara sekali gus menegaskan dia turut mengutuk setiap kekejaman yang berlaku di Gaza.

Author

Diyana Rahip

View all posts

View all posts


Hamzah akui PM setia kepada parti

KUALA LUMPUR: Menteri Dalam Negeri dalam kerajaan sementara, Datuk Seri Hamzah Zainudin mengakui Perdana Menteri, Datuk Seri Ismail Sabri Yaakob setia kepada parti.

“Yang Amat Berhormat PM selalu katakan beliau adalah ‘a party man”, saya hormat cara beliau menjawab.

“Beliau sebagai seorang yang setia kepada parti dan kepada Presiden. Begitu juga saya pun perlu akur kehendak parti saya.

“Jika parti kata PRU tidak sesuai diadakan sekarang, saya juga perlu ikut.

“Sama juga beliau (PM), apabila Presiden kata nak adakan PRU sekarang beliau perlu ikutlah,” katanya pada sidang media di Auditorium, Menara 1 Bukit Aman di sini hari ini.

Hamzah berkata, Ismail mematuhi kepimpinan tertinggi termasuk Presidennya, meskipun kedudukannya sebagai Perdana Menteri tidak menghalang untuknya membubarkan Parlimen.

Katanya, perkara itu tidak menjejaskan persahabatan terjalin antara jemaah dalam Kabinet.

“Kita (Kabinet) tiada pilihan. Sama macam kedudukan Perdana Menteri, tetapi beliau tetap perlu mematuhi dan melaksanakan apa yang parti mahu.

“Namun, kita semua masih bersahabat, dalam mesyuarat Kabinet Jumaat lalu pun kita masih bincangkan apa yang perlu dibincangkan dalam Kabinet,” katanya.

Author

Tun Puteh Wanti

View all posts

View all posts


Jemaah haji perlu bersedia hadapi cuaca panas

MADINAH: Para jemaah haji yang menziarahi Madinah diingatkan bersedia dari segi fizikal dan mental untuk menghadapi cuaca panas di sini.

Pengarah Operasi Madinah, Ashrof Shamsuddin berkata, suhu di sini ketika ini mencecah 40 darjah Celcius pada sebelah siang dan 26 darjah Celcius waktu malam.

Beliau berkata, keadaan cuaca di Arab Saudi adalah panas dan kering berbanding di Malaysia iaitu panas dan lembap.

“Kementerian Kesihatan Malaysia telah mengingatkan jemaah haji supaya banyakkan minum air kosong, berada di tempat yang tidak terdedah secara terus kepada cuaca panas serta tidak memakai pakaian ketat,” katanya kepada pemberita di sini.

Beliau turut mengingatkan jemaah haji supaya menyertai kumpulan WhatsApp mengikut jadual penerbangan masing-masing untuk mendapatkan maklumat terkini berhubung aktiviti ketika musim haji 1444 Hijrah.

Menurutnya, inisiatif dilaksanakan Tabung Haji (TH) pada tahun ini bertujuan memudahkan jemaah haji mengetahui aktiviti harian mereka berbanding kaedah menampal notis sebelum ini.

“Aktiviti kumpulan penerbangan ini berbeza-beza, jadi dengan mengetahui maklumat secara terus di hujung jari akan memudahkan para jemaah,” katanya.

Beliau berkata, bagi warga emas yang tidak mempunyai aplikasi itu, rakan sebilik mereka diharap membekalkan maklumat yang disampaikan TH dari semasa ke semasa.

Dalam pada itu, Ashrof berkata bagi fasa pertama, sebanyak 45 penerbangan jemaah haji Malaysia akan mendarat di Lapangan Terbang Antarabangsa Prince Mohammad bin Abdulaziz di sini secara berperingkat bermula 21 Mei ini.

Ashrof berkata, jemaah haji akan ditempatkan di tiga bangunan di sini dan berada selama enam hari sebelum berangkat ke Makkah.

Sepanjang berada di Madinah, pelbagai aktiviti diatur antaranya menziarahi makam Nabi Muhammad, memasuki Raudhah di Masjid Nabawi serta menziarahi tempat bersejarah di sini.

“Persiapan menanti ketibaan jemaah haji berjalan lancar dan kita telah bersedia menerima duyufurrahman (tetamu Allah),” katanya menambah secara keseluruhan 14,000 jemaah akan tiba di Madinah secara berperingkat. – BERNAMA